cyanic-selkie/wikianc huggingface dataset:
高句麗
官凡十二級︰曰大對盧，或曰吐捽；曰鬱折，主圖簿者；曰太大使者；曰帛衣頭大兄，所謂帛衣者，先人也，秉國政，三歲一易，善職則否，凡代日，有不服則相攻，王為閉宮守，勝者聽為之；曰大使者；曰大兄；曰上位使者；曰諸兄；曰小使者；曰過節；曰先人；曰古鄒大加. 其州縣六十. 大城置傉薩一，比都督；餘城置處閭近支，亦號道使，比刺史. 有參佐，分幹. 有大模達，比衛將軍；末客，比中郎將. 分五部：曰內部，即漢桂婁部也，亦號黃部；曰北部，即絕奴部也，或號後部；曰東部，即順奴部也，或號左部；曰南部，即灌奴部也，亦號前部；曰西部，即消奴部也.
其治，峭法以繩下，故少犯. 叛者叢炬灼體，乃斬之，籍入其家. 降、敗、殺人及剽掠者斬，盜者十倍取償，殺牛馬者沒為奴婢，故道不掇遺. 婚娶不用幣，有受者恥之. 服父母喪三年，兄弟踰月除. 俗多淫祠，祀靈星及日、箕子、可汗等神. 國左有大穴曰神隧，每十月，王皆自祭. 人喜學，至窮里廝家，亦相矜勉，衢側悉構嚴屋，號扄堂，子弟未婚者曹處，誦經習射.
然屢侵中國，致兵革連年. 隋煬帝再舉兵，唐太宗親駕伐之，皆不克. 及至唐高宗，以李世勣為遼東道行軍大總管，郝處俊、薛仁貴等副之，帥師伐其國，合新羅兵，攻平壤城拔之，其王高藏降，世勣執藏及子福男、德男、大臣建等二十餘萬眾還京師，遂亡. 自始祖東明王立國於卒本，歷二十八王，移都者七︰琉璃王都國內城山上玉都、丸都；東川王都平襄；故國原王復都丸都，又移都平襄，及東王城；平原王移都長安城，共七百五年，唐分高句麗百七十六城，六十九萬戶，為都督府，置安東都護府於平壤，以薛仁貴為都護鎮撫之，後移三萬八千三百戶於江淮之南，及京西諸州空曠之地.
高句麗世系
降唐，國除
球
球者，面上之點，俱與心等距也.
凡直接面心者，曰半徑，其長咸同耳.
面上二點相接，其貫心者，曰徑.
球與平面之交，圓也.
拓撲
球，範空間之本也.
閉球，球面並球內也；開球，球內也.
一維之球，線段也；二維之球，圓也；三維之球，球也. 更高維者，莫之能示也.
三維以上之球面，咸單通連閉流形也. 廣義龐加萊定理有云：「三維以上之單通連閉流形，咸同胚球面也. 」
墓碑
墓碑，立于墓前之碑石也，以鑒乎墓中之故者. 碑上之文，或約或華，不其一也.
墨
凡爇油取煙，每油一斤，得上烟一兩餘. 手力捷疾者，一人供事燈盞二百副. 若刮取怠緩則烟老，火燃質料並喪也. 其餘尋常用墨，則先將松樹流去膠香，然後伐木. 凡松香有一毛未淨盡，其烟造墨，終有滓結不解之病. 凡松樹流去香，木根鑿一小孔，炷燈緩炙，則通身膏液，就暖傾流而出也.
凡燒松煙，伐松斬成尺寸，鞠篾為圓屋如舟中雨篷式，接連十餘丈. 內外與接口皆以紙及席糊固完成. 隔位數節，小孔出煙，其下掩土砌磚先為通烟道路. 燃薪數日，歇冷入中掃刮. 凡燒松煙，放火通烟，自頭徹尾. 靠尾一，二節者為清煙，取入佳墨為料. 中節者為混烟，取為時墨料. 若近頭一，二節，只刮取為烟子，貨賣刷印書文家，仍取研細用之. 其餘則供漆工、堊工之塗玄者.
凡松煙造墨，入水久浸，以浮沉分清愨. 其和膠之後，以捶敲多寡分脆堅. 其增入珍料與漱金、銜麝，則松烟、油烟增減聽人. 其餘《墨經》、《墨譜》，博物者自詳，此不過粗紀質料原因而已.
分類:文具
魏安定王
魏安定王元朗，字仲哲，北魏章武王融第三子也. 北魏皇帝.
初為渤海太守，高歡起兵討爾朱兆，立朗於信都，尋幸鄴. 歡破爾朱氏，立孝武帝. 朗至河陽遜位，降封安定王. 後坐事死. 史稱後廢帝，在位一年，年號中興.
瑪利亞
瑪利亞，耶穌之母也. 瑪利亞之父名約阿敬，母名安娜，皆大衛後裔.
基督宗教《新約聖經》有載，瑪利亞自幼清貞，奉獻於聖殿，事奉上帝. 及長，許配於約瑟，亦大衛子孫. 約瑟者，義人也，工木為業. 瑪利亞未與約瑟同居，天使加百列奉上帝之命，告之將以聖靈懷孕，生耶穌，為上帝之子. 瑪利亞順從天使之言，謙卑服從上帝之旨.
後與約瑟同往伯利恆，於馬槽中產耶穌. 又與約瑟護耶穌入埃及，避希律王之殺戮. 及歸拿撒勒，養育耶穌，並見其在耶路撒冷聖殿舌戰群士. 隨耶穌至迦拿婚宴，見其初行神蹟，即變水為酒. 欲見耶穌，聞其言：「孰為吾母？孰為吾弟兄？」意指信從上帝者皆親屬也.
至耶穌受難，立於十字架下，見其苦而悲傷. 耶穌託付其母於門徒若望. 及耶穌奔天，與眾使徒同心禱告.
天主教、東正教，悉信奉瑪利亞無原罪、童貞、升天，屢上尊號. 眾基督徒皆以瑪利亞為信仰、服從、謙卑、貞潔之典範.
惟彼事蹟，幾僅見於《新約聖經》，而載於其時羅馬、猶太典籍者幾稀.
墓
墓者，葬亡人之所也. 墓之所處曰墓地，常立墓碑於前，以明乎其人.
釜
凡釜，儲水受火，日用司命系焉. 鑄用生鐵或廢鑄鐵器為質. 大小無定式. 常用者，徑口二尺為率，厚約二分. 小者徑口半之，厚薄不減. 其模內外為兩層. 先塑其內，俟久日乾燥，合釜形分寸於上，然後塑外層蓋摸. 此塑匠最精，差之毫釐則無用.
模既成就乾燥，然後泥捏冶爐，其中如釜，受生鐵於中. 其爐背透管通風. 爐面捏嘴出鐵. 一爐所化約十釜、二十釜之料. 鐵化如水，以泥固純鐵柄杓從嘴受注. 一杓約一釜之料，傾注模底孔內，不俟冷定，即揭開蓋模，看視罅綻未周之外. 此時，釜身尚通紅未黑，有不到處，即澆少許於上補完，打濕草片接平，若無痕跡. 凡生鐵初鑄釜，補綻者甚多，唯廢破釜鐵熔鑄，則無複隙漏（朝鮮國俗：破釜必棄之山中，不以還爐）.
凡釜既成後，試法以輕杖敲之，響聲如木者佳，聲有差響則鐵質未熟之故，他日易為損壞. 海內叢林大處，鑄有千僧鍋者，煮糜受米二石，此直癡物雲.
分類:器
食貊
食貊，德意志公司也. 送駃餐以揆.
分類:德國食貨 分類:食 分類:公司
一無是處
GOOD4NOTHING，日本樂社，立於平成八年.
鏈
分類:平成音樂
魏孝莊帝
魏孝莊帝，名子攸，北魏獻文帝之孫，元勰第三子也. 北魏皇帝.
初封長樂王，孝明帝暴崩，爾朱榮立之. 榮為天柱大將軍、大丞相、太原王. 賴榮武力，削平諸叛. 元顥內逼，帝奔河內. 顥敗走，孝莊還洛. 懲榮河陰之變，因其入朝殺之，並其黨元天穆. 榮從弟世隆、從子兆俱反，破洛陽. 兆遷帝於晉陽，弒之，在位三年，太昌中謚孝莊，廟號敬宗，年號建義、永安.
群山市
區畫
海新洞、月明洞、新豐洞、三鶴洞、中央洞、興南洞、助村洞、京岩洞、龜岩洞、開井洞、秀松洞、羅雲一洞、羅雲二洞、羅雲三洞、小龍洞、米星洞；沃溝邑；沃山面、澮縣面、臨陂面、瑞穗面、大野面、開井面、聖山面、羅浦面、沃島面、沃西面.
他山
分類:全羅北道
二〇一九冠狀病毒病
二零一九冠狀病毒病者，發於二型嚴重急性呼吸道綜合徵冠狀病毒. 是毒形如冠冕，在表熱證，在內病肺，累臟腑、神經，且其流散之速，致己亥大疫， 尋及天下諸國.
病邪
體氣各殊，是故輕重有異. 今感此邪者大率輕症，更有伏而不表，夫病篤者蓋由痼疾，體氣衰弱，齊彰並發，甚或不治. 輕症則如傷風，有發熱、肌乏、乾咳、鼻齆、垂洟、頭痛、咽痛、咳血、咳痰、肌痛、下痢之症，亦見食不知味，嗅而不覺者. 偶有微熱、微乏者，肺不見炎竈. 危急者，呼吸難勝，舉止遲緩，胸痛，意亂，面唇黯然，氣色俱下. 邪癘率輒伏四五日，久者不出十四日. 感邪不表者亦能傳染.
傳染
溯其源，大抵端起菊頭蝠，經歲變異而寄乎人. 人染之，邪貫乎身，偶有咳唾，癘氣氛氳，迭相交傳，是為唾涎傳播. 咳唾間，邪隨涎出，著物而存，接之，一撫口目，又犯病邪，是為接觸傳播. 癘邪達染者遺洩，如廁後，每引水瀑，激泛成霧，由是犯病，是為糞口傳播. 更有中央氣機，凡所共處侷促之室，呼吸皆仰之，是以染疾於無形.
邪變
今有變種者十三，詳見沙士乙病毒.
攻治
攻治之方，未之有也. 斯須之計，唯罷輻輳會集，綢繆於未及之群；區隔病患，表狀微熱，咳嗽者，皆堪虞之輩，舉送醫以辨. 一方癘篤，令民扃門自處，甚則禁絕車馬，嚴守出入，遣使給其起居，列國皆然. 又有令民行動必蔽口鼻，則病者得絕癘氣之出，而康者免犯癘氣之侵，或以為不然. 病篤者，則施監護，橐籥加之，使呼吸延續.
瑞德西韋
庚子四月初九，美國藥食局准用瑞德西韋以應變，有病患服用見奇效，然毒力猶虞，未足為上計.
連花清瘟方
中土嚮有此方，今施諸病患，昭然瘳愈. 然則莫可急攻.
吾不言
SiM，日本樂社，立於平成十五年.
鏈
分類:平成音樂
陳群
陳群者，其人有六：
殺
殺，終人之命也. 若終他人之命，曰殺人. 終自我之命曰自殺.
聖約瑟
約瑟，耶穌之父，大衛之裔，猶太人也.
基督宗教《新約聖經》有載，與瑪利亞訂婚，見其有孕，欲隱密休之. 然天使於夢中告之，瑪利亞所懷者乃聖靈所生，為上帝之子. 約瑟遂信天使之言，娶瑪利亞為妻.
本居拿撒勒，因羅馬帝奧古斯都命民戶口，遂與妻瑪利亞往伯利恆. 瑪利亞將產，無處容身，乃生子耶穌於馬槽.
後有天使示之曰：「起，攜妻子往埃及，以避希律王之戮. 」約瑟從命，居埃及至希律薨. 又有天使示之曰：「起，攜妻子歸以色列地. 」約瑟從命，欲居猶太境，懼希律子亞基老王，乃往加利利地，居拿撒勒.
約瑟素以木匠自業，教導耶穌工藝. 約瑟生平謙和仁愛，遵守律法，事奉上帝. 約瑟之死年月不詳，惟傳為耶穌十二歲時已逝. 教會尊其為聖人，稱其為聖約瑟. 眾基督徒皆以約瑟為信仰、義行、勤勞、勇敢之典範.
惟彼事蹟，幾僅見於《新約聖經》，而載於其時羅馬、猶太典籍者幾稀.
李通
魏都亭剛侯李通，字文達，漢江夏平春人也. 初以俠聞於江、汝之間，與其郡人陳恭共起兵於朗陵，眾多歸之. 後恭妻弟陳郃殺恭而據其眾. 通攻破郃軍，斬郃首以祭恭墓. 又生擒黃巾帥吳霸而降其屬. 遭歲大饑，通傾家振施，與士分糟糠，皆爭為用. 由是盜賊不敢犯.
建安初，通舉眾詣曹操於許，拜振威中郎將，屯汝南西界.
操討張繡，劉表遣兵以助繡，操軍不利. 通將兵夜詣操，操得以復戰. 通為先登，大破繡軍，拜裨將軍，封建功侯. 分汝南二縣，以通為陽安都尉. 通妻伯父犯法，致之大辟. 通妻子號泣以請其命. 通曰：「方與曹公戮力，義不以私廢公. 」
操與袁紹相拒於官渡. 紹遣使拜通征南將軍，劉表亦陰招之，通皆拒焉. 通親戚部曲流涕曰：「今孤危獨守，以失大援，亡可立而待也，不如亟從紹. 」通按劍以叱之曰：「曹公明哲，必定天下. 紹雖強盛，而任使無方，終為之虜耳. 吾以死不貳. 」即斬紹使，送印綬詣操. 又擊郡賊瞿恭、江宮、沈成等，皆破其眾，送其首，淮、汝之地遂定. 改封都亭侯，拜汝南太守. 時賊張赤等五千餘家聚桃山，通攻破之.
劉備與周瑜等圍曹仁於江陵，別遣關羽絕北道. 通率眾擊之，下馬拔鹿角入圍，且戰且前，以迎仁軍，勇冠諸將. 道得病薨，時年四十二. 追增邑二百戶，並前四百戶. 有子基.
梵蒂岡廣播電臺
縮圖|俯瞰電臺 梵蒂岡廣播電臺，梵蒂岡公立廣播也，以「教宗之聲」自許. 都播館在義大利拉齊奧大區聖瑪利亞迪加萊里亞. 西元一九三九年二月十二日，古列爾莫馬可尼肇厥基礎. 自其肇立，皆耶穌會士持護. 昔法西斯義大利、納粹德國時，電臺始終自立，未嘗隸屬. 二戰伊始，庇護二世令之期週，電臺即播波蘭、猶太人捕囚於隔都事. 今電臺有記者二百餘，遍訪於六十一國. 電臺至今播四萬二千小時餘，寰宇新聞、宗教慶典、清談言錄悉具. 今司鐸耶穌會士費德里科隆巴爾迪氏任都理事. 二〇一五年六月二十七日，教宗方濟各詔立播揚庶務所於教廷. 二〇一七年元日，電臺改隸之，自置八十五載，於此告終.
和田光司
分類:京都府列傳
梵蒂岡廣播電臺
沿革
一九三一年二月十二日，電臺以呼號HVJ 、功率十千瓦特始播，教宗庇護十一世以拉丁語致辭，曰Omni creaturae. 古列爾莫馬可尼、樞機尤金派契利亦與是舉. 尤金派契利，後教宗庇護十二世也. 物理家朱塞佩吉安弗蘭切斯基，新猞猁目格致院院監也，首任理事. 一九三三年，恆立微波中繼，接宗座宮、岡多菲堡. 岡多菲堡，教宗夏時臨焉. 一九三六年，萬國電信聯盟以梵蒂岡電臺為「殊例」，播發許不限地域. 一九三七年十二月二十五日，增德律風根二十五千瓦播發器一、定向天線二. 時，電台播以十頻. 一九三九年十二月，樞機奧古斯特霍隆德稟波蘭天主教會毀抑事. 庇護十一世決意以電臺「揚波蘭教會音訊」. 一九四〇年一月二十一日，德語廣播類德國官政以「一九三六年共產黨人施諸西班牙」；英語廣播謂教會之毀不獨蘇聯. 二戰時，電臺播以言四. 一九四八年，廣為言十八. 聖座市地四百公頃於聖瑪利亞迪加萊里亞. 一九五二年，義大利予是地以治外法權. 一九五七年，新館始用，有飛利浦百千瓦短波播發器一，十千瓦短波播發器二，百二十千瓦中波播發器一，具定向天線二十一，全向天線一. 復增百千瓦播發器二，向非洲、大洋洲；二百五十千瓦中波播發器一，向歐洲；五百千瓦播發器一，向遠東、拉丁美洲. 二〇〇六年三月，時電臺立七十有五年，教宗幸焉. 二〇〇九年五月，公告七月始播商業廣告，以資年用二千百十四萬歐元云，所播必「合乎崇德」. 二〇一二年七月一日，電臺止短、中波廣播於北美、南美、歐洲. 二〇一四年，愛爾蘭人邁克爾甘農實練於電臺. 甘農負唐氏綜合症，負者事於梵蒂岡者，甘農其先也. 二〇一九年六月八日，電臺始以拉丁語報世事.
播況
今播於短波、中波、調頻、衛星、互聯網，恆播以語四十；以調頻播於拉齊奧者以言三十九，互聯網播以十頻.
死
死者，又曰亡，天命之所終也. 死時，萬器俱止，血不達心，其腦永停，其心不搏，不可息、動、食也. 宗教以死而造信念，如佛教有轉世.
死後可行儀，如喪與葬. 儀畢，死後之身可葬、焚.
死有多因，兹列十一：
大衛
大衛，以色列王也. 其父名耶西，屬猶大支派.
基督宗教《舊約聖經》有載，大衛少牧羊，善彈琴. 因殺非利士巨人歌利亞，而得寵於掃羅王. 後掃羅王妒其名聲，欲殺之. 大衛遂亡山野，結黨為首. 掃羅王薨，大衛為猶大支派擁立為王，居希伯崙.
越七年，以色列各支派咸來歸附，混一全國. 並取耶路撒冷為都，遷約櫃至此. 交戰鄰國，屢立功勳，開疆拓土.
然大衛亦有過焉，通姦拔示巴，陷其夫烏利亞於死地. 乃惹怒上帝，蒙受多難. 子押沙龍謀逆，乃見辱於播遷. 及押沙龍死，復歸耶路撒冷.
衛
衛，姬姓侯爵，出自周武王同母少弟，封為成王大司寇，食采於康，謂之康叔. 成王誅武庚滅三監，中分其地，以其半立康叔封為衛伯，分以大路、綪茷、旃旌、大呂之樂. 命以康誥，而封於商虛，其地汲郡朝歌縣是也.
衛君及夫人世子諡
康叔名封，武王同母少弟. （按《會編》：食采於康，故曰康叔，非諡也. ）
康叔子牟諡康伯.
牟子諡考伯.
考伯子諡嗣伯.
嗣伯子諡𢈻伯.
貞伯子諡頃侯，頃侯賂周，始命為侯.
康保裔
康保裔，宋將，河南洛陽人. 祖志忠，後唐長興中，討王都戰沒. 父再遇，為龍捷指揮使，從太祖徵李筠，又死於兵. 保裔在周屢立戰功，為東班押班，及再遇陣沒，詔以保裔代父職，從石守信破澤州. 明年，攻河東之廣陽，獲千餘人. 開寶中，又從諸將破契丹於石嶺關，累遷日騎都虞候，轉龍衛指揮使，領登州刺史. 端拱初，授淄州團練使，徙定州、天雄軍駐泊部署. 尋知代州，移深州，又徙高陽關副都部署，就加侍衛馬軍都虞候，領涼州觀察使. 真宗即位，召還，以其母老勤養，賜以上尊酒茶米. 俄領彰國軍節度，出為並代都部署，徙知天雄軍，並代列狀請留，詔褒之，復為高陽關都部署.
衛
衛君及夫人世子諡
頃侯子諡釐侯.
釐侯少子和諡武公.
和子楊諡莊公.
康保裔
時車駕駐大名，聞之震悼，廢朝二日，贈侍中. 以其子繼英為六宅使、順州刺史，繼彬為洛苑使，繼明為內園副使，幼子繼宗為西頭供奉官，孫惟一為將作監主簿. 繼英等奉告命，謝曰：「臣父不能決勝而死，陛下不以罪其孥幸矣，臣等顧蒙非常之恩！」因悲涕伏地不能起. 上惻然曰：「爾父死王事，贈賞之典，所宜加厚. 」顧謂左右曰：「保裔父、祖死疆場，身復戰沒，世有忠節，深可嘉也. 」保裔有母年八十四，遣使勞問，賜白金五十兩，封為陳國太夫人，其妻已亡，亦追封河東郡夫人.
保裔謹厚好禮，喜賓客，善騎謝，弋飛走無不中. 嘗握矢三十，引滿以射，筈鏑相連而墜，人服其妙. 屢經戰陣，身被七十創. 貸公錢數十萬勞軍，沒後，親吏鬻器玩以償，上知之，乃復厚賜焉.
衛
衛君及夫人世子諡
楊子完諡桓公.
康保裔
繼英仕至左衛大將軍、貴州團練使，嚴於馭軍，厚於撫宗族，其卒也，家無餘財.
衛
衛君及夫人世子諡
完弟州吁弒兄自立，無諡.
康保裔
方保裔及契丹血戰，而援兵不至，惟張凝以高陽關路鈴轄領先鋒，李重貴以高陽關行營副都部署率眾策應，遇契丹兵交戰，保裔為敵所覆，重貴與凝赴援，腹背受敵，自申至寅力戰，敵乃退. 當時諸將多失部分，獨重貴、凝全軍還屯，凝議上將士功狀，重貴喟然曰：「大將陷沒，而吾曹計功，何面目也. 」上聞而嘉之. 重貴仕至知鄭州，領播州防禦使，改左羽林軍大將軍致仕. 凝加殿前都虞候，卒，贈彰德軍節度使.
分類:宋列傳
衛
衛君及夫人世子諡
完弟晉諡宣公.
晉子朔諡惠公.
晉子黔牟無諡，即伋之弟.
朔子赤諡懿公.
黔牟弟，昭伯頑之子申諡戴公.
申弟燬諡文公.
燬子鄭諡成公.
鄭子遫諡穆公.
臧子衎諡獻公.
獻公出奔，衛人立其弟狄，為甯喜所殺，諡殤公.
衎子惡諡襄公.
夫人諡宣為宣姜.
惡庶子元諡靈公.
元子，蒯聵之子輒無諡，號出公.
元子蒯聵諡莊公.
襄公孫班師無諡.
魏節閔帝
魏節閔帝，諱恭，字修業，北魏廣陵王羽之子也. 北魏皇帝.
衛
衛君及夫人世子諡
元次子黔諡悼公.
魏節閔帝
初襲爵廣陵王，除儀同三司. 以元叉擅權，稱疾不起. 孝莊帝崩，爾朱世隆以長廣王曄分屬疏遠，迎立恭為帝. 帝頗有雅量. 高歡起兵討爾朱氏入洛，廢帝，立孝武帝，尋被弒. 謚號節閔，史稱前廢帝，在位一年，年號普泰.
衛
衛君及夫人世子諡
黔子弗諡敬公.
弗子糾諡昭公.
弗之孫頹弒懷公代立，諡慎公.
頹子訓諡聲公.
訓子遫貶號曰侯，諡成侯.
遫子諡平侯.
平侯子嗣君貶號曰君.
嗣君子朝，魏囚殺之，諡懷君.
嗣君弟諡元君.
元君子角，秦廢為庶人，無諡.
釐侯世子餘，諡共伯，其妻守義，諡共姜.
金日成
金日成，平壤萬景臺人氏，本名成柱，故朝鮮民主主義人民共和國元首，明治四十五年四月十五日生. 父諱亨稷，嘗憤恨於日本人之殖民朝鮮，建國民會，日兵捕急，遂遷吉林行醫. 妻康磐石，有子日成. 冀之以國家樑柱，故命曰成柱. 日成少果敢，又有志于國，集同輩創「打倒帝國主義同盟」，意逐日本人也. 舉為魁首. 奉帥張作霖聞之，下獄，越五月乃釋. 先後凡二娶. 原配金正淑，生子二，長子正日；次子萬一，早夭；女一，曰敬姬. 繼配金聖愛，子二，曰平一，曰英一；女一，曰敬珍. 平一今使波蘭，英一主體八十九年卒.
捷克非共和國
Czecho No Republic，日本樂社，立於平成廿一年.
金日成
日成受共產業，募壯勇百餘於伊通，號朝鮮人民革命軍. 越明年，入中國共產黨，授汪清反日遊擊大隊政委，累遷至東北抗日聯軍二軍三師師長. 後建領反日遊擊隊，即後之朝鮮人民軍也. 民國二十六年，以兵數百奇襲日塞普天堡，大捷焉，以功除東北抗日聯軍一路軍二方面軍指揮，改名日成，聲名自此日以隆. 二十九年，日本以滿洲不靖，重兵進剿，華師悉敗，尤以東北抗日聯軍一路軍為甚. 日成走蘇聯，以東北抗日聯軍教導旅營長，所禦皆舊部也. 同年，長子正日生.
羅宋湯
羅宋湯者，俄羅斯之美味湯羹也，常用紅菜頭番茄馬鈴薯牛肉末西芹洋蔥加入高湯精心燉煮，品類豐富，口感濃郁. 此湯品全球做法各異，滬港兩地西菜中做，改紅菜頭為綠甘藍，並加入砂糖調味，中西合璧. 乃俄餐入我中華之代表
金日成
西元一九四五年，日降，蘇聯師入平壤. 蘇主史達林以日成勢小及素善蘇遣之歸，許以國主. 玄俊赫、曹晚植不服，因殺之. 時日成令名遠近聞，人皆以嚄唶宿將，然觀其年少而咸怪，以為他. 日成請蘇師宣諭于市，衣錦歸故里，方信. 後立黨府平壤，舉黨魁. 時蘇師為客，不便施治，倡立臨時政府，日成權政，佈政二十綱於野. 舊部從焉，復得中共高麗勁卒萬餘，整編而號朝鮮人民軍. 一九四八年，新朝立，拜相，後人有以金首相稱之，自此也. 又以眾舉拜朝鮮勞動黨委員長、總秘書（總書記），日成北終身，凡四十六春. 日成客蘇時，睹其吏威勢，深慕之，遂習其之治，行於國中. 廣樹恩信，四方豪傑附者皆予官.
勞動黨雖曰一，其始也亦分諸派. 而獨夫掌國，異己之士皆以逆除，不得老. 今不聞.
捷克非共和國
鏈
分類:平成音樂
金日成
檀紀四千二百八十二年，大韓民國大統領李承晚以逆清國中共黨. 其魁之北. 日成召眾大會，欲一南北朝鮮勞動黨，濟，舉委員長.
玉
凡玉入中國，貴重用者出自和田、葱嶺. 所謂藍田，即葱嶺出玉別地名，而後世誤以為西安之藍田也. 其嶺水發源名阿耨山，至葱嶺分界兩河，一曰白玉河，一曰綠玉河. 晉人張匡鄴作《西域行程記》載有烏玉河，此節則妄也.
查爾斯三世和卡蜜拉王后加冕禮
二〇二三年五月六日，英國國王查爾斯三世即王位.
玉
玉璞不藏深土，源泉峻急激映而生. 然取者不於所生處，以急湍無著手. 俟其夏月水漲，璞隨湍流徙，或百里，或二三百里，取之河中. 凡玉映月精光而生，故國人沿河取玉者，多於秋間明月夜，望河候視. 玉璞堆聚處，其月色倍明亮. 凡璞隨水流，仍錯雜亂石淺流之中，提出辨認而後知也.
金日成
南北之戰
大韓民國之甫立，綱紀無所立，法令無所出，國家不穩，生民凋敝. 韓軍皆原日治時治安軍，不習操練. 日成以人民軍百戰之餘，非南所能敵也. 會美總統杜魯門諭曰：「朝鮮，非所守之地也」. 日成乃欲一南北. 西元一九四九年一月，日成造蘇，詣史達林. 初，史達林不欲構兵，故賜戰車砲火多甚. 此皆本意賜中華人民共和國. 是時，毛澤東亦過莫斯科，然未聞其事. 蘇下賜之既得，令曰：「諸師也，過界，其伐韓來兮」.
查爾斯三世和卡蜜拉王后加冕禮
沿途號角震天，觀者如堵，聲勢浩大，車抵倫敦威斯敏斯特教堂，賓客濟濟，奏樂念經，行加冕典禮，主教迎王登聖愛德華寶座，戴予王冠，授圓球權杖戒指三聖物，宣眾曰：「吾王天命，不容置疑也. 」
玉
白玉河流向東南，綠玉河流向西北. 亦力把力地，其地有名望野者，河水多聚玉. 其俗以女人赤身沒水而取者，云陰氣相召，則玉留不逝，易於撈取，此或夷人之愚也. （夷中不貴此物，更流數百里，途遠莫貨，則棄而不用. ）
金日成
南北之戰
一九五〇年，北師南討. 初，勢如破竹焉. 聯合國兵往救，悉敗. 北師圍韓、美師困守釜山. 然北師戰三月不得息而衰，以強弩之末頓兵堅城之下，進退不得. 美帥麥克阿瑟出奇兵，登仁川，斷其後，軍潰焉. 美師追，克後之南國首爾、北都平壤，北師走鴨綠江. 東路帥武亭謫七軍團長. 武亭者，紅軍勇將，秦帥彭德懷舊部也.
玉
凡玉唯白與綠兩色. 綠者中國名菜玉. 其赤玉、黃玉之說，皆奇石、琅玕之類，價即不下於玉，然非玉也. 凡玉璞根繫山石流水，未推出位時，璞中玉軟如棉絮，推出位時則已硬，入塵見風則愈硬. 謂世間琢磨有軟玉，則又非也. 凡璞藏玉，其外者曰玉皮，取為硯托之類，其值無幾. 璞中之玉，有縱橫尺餘無瑕玷者，古者帝王取以為璽. 所謂連城之璧，亦不易得. 其縱橫五六寸無瑕者，治以為杯斝，此亦當世重寶也. 此外惟西洋瑣裡有異玉，平時白色，晴日下看，映出紅色. 陰雨時又為青色，此可謂之玉妖，尚方有之. 朝鮮西北太尉山，有千年璞，中藏羊脂玉，與葱嶺美者無殊異. 其他雖有載志，聞見則未經也.
金日成
南北之戰
既其急，請援中華人民共和國及蘇聯，史達林不欲構惡美前，僅以兵、甲之助. 事急，日成遣內務相朴一禹使北京，謁毛澤東. 中央以朝鮮國之門戶，唇亡齒寒. 時美亦欲以此制蘇聯，誠危急存亡之秋. 遂出師焉. 初以荊帥林彪總兵，彪乞病辭，遂以秦帥彭德懷領大軍，將軍鄧華、韓先楚、洪學智副之，兵三十萬. 初號支援軍，副總理黃炎培以其名不正，言不順，改號「志願軍」. 師旣渡江，歷五戰，與敵峙三八線，後小大之戰數十，未嘗更進. 然諸戰烈甚，尤以上甘嶺最.
玉
凡玉初剖時，冶鐵為圓盤，以盆水盛沙，足踏圓盤使轉，添沙剖玉，逐忽劃斷. 中國解玉沙，出順天玉田與真定邢臺兩邑，其沙非出河中，有泉流出，精粹如麵，藉以攻玉，永無耗折. 既解之後，別施精巧工夫，得鑌鐵刀者，則為利器也. （鑌鐵亦出西番哈密衛礪石中，剖之乃得. ）
金日成
南北之戰
一九五一年，元帥金策薨，兵柄盡歸日成.
玉
凡玉器琢餘碎，取入鈿花用. 又碎不堪者，碾篩和灰塗琴瑟，琴有玉音，以此故也. 凡鏤刻絕細處，難施錐刃者，以蟾酥填畫而後鍥之. 物理制服，殆不可曉. 凡假玉以砆碔充者，如錫之於銀，昭然易辨. 近則搗舂上料白瓷器，細過微塵，以白斂(蘝)諸汁調成為器，乾燥玉色燁然，此偽最巧云.
金日成
南北之戰
一九五三年和議板門店. 戰遂弭.
玉
凡珠玉、金銀，胎性相反. 金銀受日精，必沉埋深土結成. 珠玉、寶石受月華，不受土寸掩蓋. 寶石在井上，透碧空，珠在重淵，玉在峻灘，但受空明、水色蓋上. 珠有螺城，螺母居中，龍神守護，人不敢犯. 數應入世用者，螺母推出人取. 玉初孕處，亦不可得. 玉神推徙入河，然後恣取，與珠宮同神異云.
金日成
知政
一九五五年，日成以外務相朴憲永裏通外國，下獄，誅. 自是凡十年間，功臣宿將剪除盡淨，雖其元從不免，國人莫敢非議也.
一九七二年，新憲刊行，日成加國家主席號.
大行
一九九四年七月八日崩，年八十有二.
一九九七年，改年號主體，以日成生年為元.
主體八十六年新憲，謚國之不朽主席.
避風雨於錦繡山議事堂，今名錦繡山太陽宮殿，平壤東北郊其故朝堂也，其體不腐.
米奇老鼠
縮圖 米奇老鼠 (Mickey Mouse)，美國迪斯尼之卡通形象也. 一九二九年出自美國漫畫巨匠沃尔特·迪士尼之手. 風靡全球近百年，下至黃口小兒，上至耄耋老人，無人不知，無人不曉. 乃花旗國漫畫人物之經典代表. 米奇老鼠有一故交唐老鴨，亦為迪士尼經典.
分類:迪士尼動畫
線
線者，二點之接也. 蓋必從歐氏幾何之首四公理. 直線者，線段向兩端之無限引伸也.
歐氏幾何
二點之接，必為最短之曲線.
坐標幾何
迨坐標幾何生，直線咸一維線性之物. 再推廣之，曰一維仿射空間.
流形
窮究其理，非歐幾何之直線者，流形之最短曲線也. 然流形可嵌歐几里得空間，則一維線性者曰直線，最短曲線曰測地線.
參
直線方程
水龍頭
水龍頭者，舍水之所出也. 所出之水曰自來水，以一把手司水之出也. 多見于廚房與浴室，甚利民生. 其名也，蓋因古之水泉，出水於龍頭，因而得耳.
呂虔
魏萬年亭侯呂虔字子恪，漢任城人也.
曹操在兗州，聞虔有膽策，以為從事，將家兵守湖陸.
襄陵校尉杜松部民炅母等作亂，與昌豨通，操以虔代松. 虔到，招誘炅母渠率及同惡數十人，賜酒食，簡壯士伏其側，虔察炅母等皆醉，使伏兵盡格殺之. 再撫其餘眾，群賊乃平. 操以虔領泰山太守.
泰山郡接山海，世亂，聞民人多藏竄. 袁紹所置中郎將郭祖、公孫犢等數十輩，保山為寇，百姓苦之. 虔將家兵到郡，開恩信，祖等黨屬皆降服，諸山中亡匿者盡出安士業. 簡其強者補戰士，泰山由是遂有精兵，名泰山軍.
濟南黃巾餘黨徐和等，所在劫長吏，攻城邑. 虔引兵與夏侯淵會擊之，前後數十戰，斬首獲生數千人.
操使虔督青州諸郡兵以討東萊群賊李條等，有功. 操令曰：「夫有其志，必成其事. 蓋烈士之所徇也. 卿在郡以來，禽奸討暴，百姓獲安，躬蹈矢石，所征輒克. 昔寇恂立名于汝、潁，耿弇建策於青、兗，古今一也. 」舉茂才，加騎都尉，典郡如故. 虔在泰山十數年，甚有威惠.
文帝即王位，加裨將軍，封益壽亭侯，遷徐州刺史，加威虜將軍. 請琅邪王祥將為別駕，民事一以委之，世多其能任賢. 討利城叛賊，斬獲有功.
明帝即位，徙封萬年亭侯，增邑二百，並前六百戶.
薨，子翻嗣. 翻薨，子桂嗣.
曲線
曲線者，歐氏幾何之非直線也. 迨非歐幾何生，曲直難分，時人遂新其義，並謂直線乃曲線之一也.
定義
曲線者，區間連續映射之拓撲空間也（γ : I → X）. 若區間為單位區間（[0,1]）者，曰道路.
無相交已者，曰簡單曲線.
水深火熱
水深火熱，日本樂社，立於平成四年.
曲線
定義
首尾相接者，曰閉曲線. 道路而閉曲線者，曰圈. 簡單之閉曲線，曰約當曲線.
水深火熱
鏈
分類:平成音樂
曲線
定義
含于歐几里得空間者，曰空間曲線. 含于二維空間者，曰平面曲線.
威爾斯王妃戴安娜
威爾斯王妃戴安娜，本史賓莎氏，西元一九六一年七月一日生. 戴安娜為威爾斯親王查爾斯元配，後離異. 蓋英人素封太子為威爾斯親王，故戴安娜實亦太子妃也.
曲線
定義
有約當曲線定理云：平面約當曲線，分平面為有限之內及無限之外.
威爾斯王妃戴安娜
其族史賓莎氏，為英人貴冑，王族旁支. 兄妹之中，位次第四，亦其父三女也. 幼居於羅福郡莊園之中，及長，求學於英國、瑞士兩地. 一九七五年，父襲史賓莎伯爵，其遂稱戴安娜史賓莎閣下.
曲線
定義
有首尾之曲線（即區間為閉者），且可充滿一正方形者，曰空間填充曲線，或皮亞諾曲線. 然一維之線何以充填二維之面，維數之定義遂新.
威爾斯王妃戴安娜
一九八一年二月，嫁於查爾斯王子，自是聞名於世. 七月二十九日，二人行禮於聖保羅座堂，電視臺直播其事，舉世觀眾凡七億五千萬有奇. 及完婚，戴安娜加尊號威爾斯王妃、康和公爵夫人、羅思賽公爵夫人、志士達伯爵夫人. 爾後數年，先後生有威廉王子、亨利王子，嗣位次第於其父之後. 既為威爾斯王妃，奉英女王之名，行王室職責；及於海外，代行其事. 戴安娜素行善舉，為世頌揚，尤以倡禁地雷、任大歐蒙街兒童醫院主席二事知名.
一九九六年八月二十八日，與夫離異. 明年八月三十一日，因車禍薨於巴黎，年三十六.
蓋自其完婚，傳媒追訪窺視，無有止息. 及離異，猶如是. 壽雖不永，世人悼其善行，數十年而未忘.
釣魚臺列嶼
釣魚臺列嶼在東海南部. 大島有三：曰釣魚台、曰黃尾、曰赤尾. 方六又千分之三百四十四公里. 其上多石、無民. 四域漁業豐饒.
一九七二年，日本國據之，稱尖閣諸島，屬沖繩縣石垣市. 然海峽兩岸皆未之許焉，爭端遂起.
禮記
《禮記》，《禮經》之記也. 今《儀禮》諸篇，亦有附記於後. 記與精相出入者，以廣學者見聞.
緣起
孔子生時，或已有《記》文也. 子既歿，七十子之徒明禮者，若曾參、子遊、子夏，傳禮不絕，道孔子之語，亦或有假托及自為者，以授生徒，錄而成書，亦稱《記》，流傳諸國. 今郭店楚簡之《緇衣簡》是其一也. 至秦燔書時，《記》已百篇.
漢興，廢挾書律，秦火之餘，稍稍而出. 漢立《禮經》博士，有大小戴及后倉三家，后氏無道《記》者，唯戴德、戴聖各有《記》，隨《禮》教授. 德傳《記》八十五篇，稱大戴禮，聖傳四十六篇，曰小戴禮. 或曰：「小戴之記，實戴聖刪大戴之繁冗者而成之」，或以爲然，或以爲繆.
傳習
《禮記》之傳，始盛於漢|後漢，鄭興、鄭眾、馬融之屬皆為之，融授鄭玄，玄為作《禮記注》，是《禮記》始列於經也. 至於魏晉六朝，天下紛亂，然無論南北，治《禮記》者咸宗玄.
唐孔穎達撰《五經正義》，以《禮記》為經，為作正義. 唐舉士，以《禮記》並《左傳》為「大經」，學者咸以《禮記》文少於《左傳》，爭習之，是故唐人治禮為最盛. 宋初，猶用《禮記正義》為教. 後陳澔為《禮記集説》，明傳《五經大全》，亦悉取陳本.
自唐，韓愈、李翺之輩，素重《中庸》、《大學》，以排佛、老. 宋朱熹始析是二篇為《四書集注》，是時《中庸》、《大學》，單行，為四書之目.
論言
《禮記》之書，非惟儀節動作而已，特亦言儒教之論，若《禮運》、《禮器》、《學記》、《樂記》、《儒行》者皆是. 其《禮運·大同》者，大同、小康之所由出，以故人特重之. 又有《王制》、《玉藻》為制度之編，《檀弓》、《燕居》論禮之文，《曲禮》、《投壺》補闕之作，而《月令》節令之言，《文王世子》史傳之類，《經解》文獻之篇. 所謂洋洋乎大觀，先秦禮樂制度文物典章盡在斯矣，比之《周禮》亦不過焉.
魏孝武帝
魏孝武帝，諱修，字孝則，北魏孝文帝之孫，廣平王懷之子也. 北魏皇帝.
初封平陽王，性沈靜少言，好武事. 高歡入洛，廢恭、朗，立之. 永熙末歡自晉陽舉兵向洛，帝奔長安，是為西魏，為宇文泰所弒. 謚號孝武，東魏稱出帝，在位三年，年號太昌、永興、永熙.
朝鮮世宗
朝鮮世宗莊憲大王諱裪，字元正. 洪武三十年年四月十日誕降於漢陽潛邸. 永樂六年初封忠寧君，壬辰進封大君. 永樂十六年冊封王世子. 八月八日受禪于景福宮之勤政殿. 景泰元年二月十七日昇遐於別宮永膺大君第，春秋五十四. 大明賜諡莊憲. 葬英陵. 追諡世宗莊憲英文睿武仁聖明孝大王. 妃宣仁齊聖昭憲王后青松沈氏，有十八男四女. 嗣文宗珦、世祖瑈.
王在位三十二年，為政修明，定六曹直啟制，定五禮，減貢稅，觀天文，修雅樂，創訓民正音，北逐女真，設閭延、慈城、茂昌、虞芮四郡，會寧、穩城、鍾城、慶源、慶興、茂山六鎮. 今韓人稱之世宗大王.
南匯區
南匯區，處上海浦東，成陸於唐時. 大海環其東南，揚子江水出海後，受海潮頂托，折旋而南，與錢塘江水在此交匯，因而得名. 明洪武十九年，明廷為防倭寇，築城於南匯嘴，設千戶所. 清雍正四年，立縣，因治所在原守禦所之南匯嘴，故名為南匯.
二〇〇一年，撤縣建區. 越八年，經國務院批示，併入浦東新區.
分類:上海市區劃
才子整蠱
ROOKiEZ is PUNK'D，日本樂社，立於平成十八年.
鏈
分類:平成音樂
陳子昂
陳子昂，字伯玉，唐梓州射洪人也，龍朔元年生. 家豪富，少好學，輕財好義，有任俠之風. 好三皇五帝霸王之經，歷觀丘墳，旁覽代史，原其政理，察其興亡.
初入長安，屢試不中. 某日遇人，以百萬錢售胡琴. 眾人不辨高下，獨子昂立購琴. 眾以為其善辨琴者，請鼓一曲. 子昂乃招至其家，鼓畢壞琴，曰：「蜀子陳子昂，有文百軸，馳走京畢，不為人知，胡琴是樂工所弄，豈宜留心！」乃贈詩文於客，自是名於京中. 開耀二年中進士.
唐高宗崩洛陽，子昂表就地營陵，武后善其文詞，召見之. 以子昂地籍英靈，文稱時曄，任麟台正字，累官至右拾遺. 武后立，常召子昂問政，詢而不用，乃請束身塞上奮命賊庭. 萬歲通天元年，宗人武攸宜受命伐契丹，子昂為記室參事. 攸宜非將才，戰不利，子昂重諫之，請分兵擊賊，不聽，遭貶軍曹，憤而作《登幽州臺歌》. 兵事息，以父已老，聖曆間辭官還家. 縣令段簡以子昂家富，誣下獄. 長安二年死獄中. 有說子昂獲罪武氏，武三思陰令簡害之.
子昂主以漢魏風骨賦詩，墜六朝逶迤頹靡之風. 其詞高昂清峻，雄渾蒼涼，頗具風力. 開明唐詩之道者，子昂也. 今傳《陳伯玉文集》十卷.
魏廢帝
魏廢帝可為：
俄亥俄一〇一
OHIO101，扶桑樂社，立於平成十六年.
分類:平成音樂
元曄
元曄，字華興，小字盆子，北魏南安惠王楨之孫，扶風王怡之子也. 北魏皇帝.
曄性輕躁，有膂力. 孝莊帝初，封長廣王. 爾朱榮死，爾朱世隆等推曄為主，年號建明. 尋為世隆廢. 節閔帝立，封為東海王. 孝武帝初，被殺.
膩蛸
膩蛸，扶桑樂社，立於昭和五八年.
分類:昭和音樂
性
儒之一道，唯性、命而已矣. 死生之間謂命，天人之際謂性. 性有善惡，見於諸子之書.
新幹線
新幹線者，日本高速鐵道也. 昭和三十九年十月一日，始通車，時值東京五輪會前夕. 新幹線之運營，付諸商業. 高速鐵道而如是運營者，舉世莫先之. 第一路貫東京大阪，曰東海道新幹線，其時以疾速名世. 今增至九轍，繫連都市. 至新幹線之董理，初在日本國有鐵道. 至國鐵分割，而日本鐵道集團賡續之.
性
孟子之見
孟子以為，人之本性，善也，凡有善行者，多源於心，而人之惡者，後天之敝也，教者，復人善性也，宋後儒者多採其說也
新幹線
按日本之全國新幹線整備法，速度逾每小時二百公里者，方爲新幹線. 然山形、秋田二路以外，各路遽疾之極，計以公里每小時，則二百四十至三百二十.
性
荀子之見
荀子以為，人之本性，惡也，凡有善行者，後天也，而其書云：「人之性惡，其善者偽也」，教者，使人遠其惡性，而趨善也
新幹線
新幹線軌距異於國中他道，乃標準軌，合千四百三十五毫米.
性
他者之見
他者，有以為性有善有惡者，亦有以為性無善惡者也.
新幹線
新幹線運營數年，雖有地動海嘯，然無一人意外身故，遂自稱「新幹線安全神話」.
技術
新幹線速度逾二百公里每小時，超他道遠矣. 其走之疾、乘之安，蓋在於技術也.
軌轍
迷你新幹線以外，鐵轍皆別有其新. 構營鐵道之人嘗立《新幹線鉄道構造規則》，新幹線之敷，皆按此令. 設計如下，以免事故： 設計如下，以減噪音：
信號系統
新幹線列車、地面皆備自動列車控制系統. 駕駛室內，則標列車運行指示，如有必要、自動制動.
逸事
新幹線，人稱之「子彈火車」. 通車前，又云「彈丸列車」.
引據
分類:日本鐵路
第二次冷戰
第二次冷戰者，又曰新冷戰.
二〇一〇年來，東西對抗如冷戰，故得名. 東者，中俄也，西者，美也.
郭奕伯益
郭奕字伯益，漢潁川陽翟洧陽貞侯嘉子也，嘉喪奕嗣，為太子文學，早薨.
《魏書》稱「奕通達見理」，然王昶誡子曰： "潁川郭伯益，好尚通達，敏而有知. 其為人弘曠不足，輕貴有餘；得其人重之如山，不得其人忽之如草. 吾以所知親之昵之，不原兒子為之."
見
分類:曹魏列傳
甄德
晉中軍大將軍廣安恭公甄德，字彥孫，本西平郭氏立子，從父德女明元后從弟也，曹魏黃初間，西平反叛，郭女遂沒入宮，及明帝叡繼位見寵，遂封夫人，以立為騎都衛.
迦南
《CANAAN》，漢名迦南，日本國CHUNSOFT株式會社所作電子遊戲也. 平成廿一年七月四日，P.A.Works株式會社企劃，安藤真裕導演，岡田麿里監督之；以遊戲改動畫而映，至是年九月廿六日終幕，凡一部.
甄德
明帝愛女淑薨，追諡為平原懿公主，為之立廟. 取后亡從孫黃與合葬，追封黃列侯，以郭德為之後，承甄氏姓，封德為平原侯，襲公主爵.
迦南
概述
平成廿一年夏，恐怖主義蔓延天下，賊焰益熾，幾成鼎沸之勢. 美利堅、日本、歐洲諸國大會於中國上海，共商反恐綏靖之機務. 時有一恐怖組織，喚曰「蛇」. 其員行藏詭秘，結納權貴；專以亂時局、開釁端為能事. 和會既開，亂黨遂陰潛入滬，欲挾各國元首以圖不軌矣.
要角
分類:平成電子遊戲 分類:平成動畫
甄德
曹芳時以立為宣德將軍，封列侯，德同弟臨渭縣公建掌禁軍. 及司馬師輔政，以女妻德. 妻早亡，弟昭復以女繼室，即京兆長公主，咸熙初任鎮軍大將軍.
據
分類:曹魏列傳 分類:晉列傳
曼谷
曼谷（泰文：กรุงเทพมหานคร，意「天使之城」）者，泰王國之都也. 處湄南河畔昭拍耶平原. 口逾千萬. 市長為阿彼叻（อภิรักษ์ โกษะโยธิน）.
一七八二年卻克里王泰國，始都此地，自此日興. 已而運河廣建，舟可代輦，穿梭於市. 遊人多奇曰「東方威尼斯」.
其景繁多，名世者有四，曰玉佛寺、曰黎明寺、曰杜色園、曰維曼默宮.
泰文全稱
กรุงเทพมหานคร為簡稱，全名為：กรุงเทพมหานคร อมรรัตนโกสินทร์ มหินทรายุธยา มหาดิลกภพ นพรัตนราชธานีบูรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยวิษณุกรรมประสิทธิ์. 為最長之地名，列金氏世界紀錄（亦曰「吉尼斯世界紀錄」）.
蛟
蛟，龍屬也，其狀似蛇而四足細頸，頸有白嬰，大者數圍卵生，眉交故謂之蛟，亦蛟能. 交首尾束物焉，故謂之蛟也，俗呼馬絆.
《述異記》曰︰「蟒蛇目圓蛟眉連生，連生則交矣. 相書所謂交眉則蛟蜃之眉是也. 一說蛟尾有肉環，束物則以首貫之. 舊云鳳骨黑，蛟骨青. 記曰伐蛟取鼉，登龜取黿. 鄭氏謂蛟言伐者，以其有兵衛也. 龜言登尊之，按古有蛟鮓，又有龍醢. 夫龍神物也而可豢. 是亦豕類爾，非真龍也. 犬豕曰豢夫惟可豢，是以可醢而食，字從肉蓋以此故. 君子不欲豢於人也，俗說虎中有真虎，龍中有真龍. 」
《星禽衍法》曰︰「角木蛟亢金龍氐土貉房日，兔心月狐尾火，虎箕水豹斗木，獬牛金牛女土蝠. 虛日鼠危月燕室. 火豬壁，水羭奎木，狼婁金狗胃土雉，昴日雞畢月烏，觜火猴參水猿井，木犴鬼金羊柳土獐，星日馬張月鹿翼火蛇軫，水蚓獬或作蟹犴，或作鴈蓋非. 」
據
[[Category:龍]]
希蘭州
希蘭州，索馬里中部一州也，北鄰衣索比亞，有謝貝利河縱貫其中. 方三萬一千五百八百一十平方公里. 首府貝蘭德文.
匡衡
匡衡，字稚圭，漢東海承人. 世農夫，至衡好學，家貧，庸作以供資用. 諸儒為之語曰：「無說詩，匡鼎來；匡說詩，解人頤. 」射策甲科，以不應令除太常掌故，補平原文學. 學者多上書薦衡明經，當世少雙，後進皆欲從衡平原. 事下太子太傅蕭望之問，衡對詩大義，深. 宣帝不用儒術，遣歸官. 皇太子見衡對，私善之.
元帝即位，史高為大司馬，辟衡為議曹史，薦於上，以為郎中，遷博士，給事中. 遷光祿大夫、太子少傅，朝廷有政議，傅經以對. 上以為任公卿，由是為光祿勳、御史大夫. 建昭三年，代韋元成為丞相，封樂安侯，成帝即位，奏正南北郊，罷諸淫祀，元帝時，石顯用事，衡畏顯. 至成帝初，乃與御史大夫甄譚，追條其舊惡. 司隸校尉王尊奏：「衡、譚居大臣位，知顯等專權，不以時奏，無輔政之義. 」衡乞骸骨，不許. 後有司奏衡專地盜土，坐免. 為庶人，終於家.
《通鑑》曰：「西漢諸儒，自董仲舒之後，唯匡衡之言純正溫雅. 」
據
分類:漢列傳
點
坐標幾何之中，點乃多元組也. 至若拓撲空間，所屬多曰點耳.
西藏自治區
西藏自治區，簡稱藏，在中華人民共和國西南陲，居青藏高原之上，治拉薩. 多為藏民，亦有漢、蒙古、回、門巴、珞巴等種，通行藏語、漢語. 藏、門巴、珞巴之人，奉藏傳佛教.
政區
有地級市二，地區五.
許褚
魏牟鄉壯侯許褚字仲康，漢譙國譙人也.
生平
漢末，聚少年及宗族數千家，共堅壁以禦寇. 時汝南葛陂賊萬余人攻褚壁，褚眾不少敵，力戰疲極. 兵矢盡，乃令壁中男女，聚治石如杆鬥者置四隅. 褚飛石擲之，所值皆摧碎. 賊不敢進. 糧乏，偽與賊和，以牛與賊易食，賊來取牛，牛輒奔還. 褚乃出陳前，一手逆曳牛尾，行百余步. 賊眾驚，遂不敢取牛而走. 由是淮、汝、陳、梁間，聞皆畏憚之.
太祖徇淮、汝褚以眾歸太祖. 太祖見而壯之，曰：「此吾樊噲也. 」即日拜都尉，引入宿衛. 諸從褚俠客，皆以為虎士. 從征張繡，先登，斬首萬計，遷校尉. 從討袁紹於官渡. 時常從士徐他等謀為逆，以褚常侍左右，憚之不敢發. 伺褚休下日，他等懷刀入. 褚至下舍心動，即還侍. 他等不知，入帳見褚，大驚愕. 他色變，褚覺之，即擊殺他等. 太祖益親信之，出入同行，不離左右. 從圍鄴，力戰有功，賜爵關內侯.
曹仁自荊州來朝謁，太祖未出，入與褚相見於殿外. 仁呼褚入便坐語，褚曰：「王將出. 」便還入殿，仁意恨之. 或以責褚曰：「征南宗室重臣，降意呼君，君何故辭?」褚曰：「彼雖親重，外藩也. 褚備內臣，眾談足矣，入室何私乎?」太祖聞，愈愛待之，遷中堅將軍. 太祖崩，褚號泣嘔血.
文帝踐阼，進封萬歲亭侯，遷武衛將軍，都督中軍宿衛禁兵，甚親近焉. 初，褚所將為虎士者從征伐，太祖以為皆壯士也，同日拜為將，其後以功為將軍封侯者數十人，都尉、校尉百余人，皆劍客也. 明帝即位，進牟鄉侯，邑七百戶，賜子爵一人關內侯. 褚薨，諡曰壯侯. 子儀嗣.
特徵
褚長八尺餘，腰大十圍，容貌雄毅，勇力絕人. 褚性謹慎奉法，質重少言.
評
三國志評曰：許褚、典韋折沖左右，抑亦漢之樊噲也
據
分類:曹魏列傳
破序蠻夷
S.O.B，日本樂社，立於昭和六十年.
分類:昭和音樂
訓民正音
訓民正音，始諺文之書也，朝鮮世宗所制.
朝鮮本無文字，遂假漢字紀事. 然其國之音，異乎中國；漢文之法，去其言遠，文盲遂多. 世宗不忍，乃親制朝鮮文字. 正統八年，書成，曰《訓民正音》. 十一年九月上澣作解例，後佚. 公元一九四零年，復見於慶尚北道安東郡臥龍面周下洞，今韓國奉為國寶七十號.
略言
訓民正音解例本中有例義、解例、鄭麟趾序. 例義者，世宗御製序與本文也. 解例者，集賢殿諸臣之著.
例義
例義之序，述世宗制字之由. 本文記正音二十八字，及用字之要. 諺解本別有齒頭、正齒之字，以示中華之音. 御製序文如下：
"國之語音，異乎中國，與文字不相流通，故愚民有所欲言，而終不得伸其情者多矣. 予爲此憫然，新制二十八字，欲使人人易習，便於日用耳."
解例
解例者，有制字解、初聲解、中聲解、終聲解、合字解、用字例等.
鄭麟趾序
言制正音之利. 受命諸臣，若鄭麟趾、若崔恒、若朴彭年、若申叔舟、若成三問、若姜希顔、若李塏、若李善老，悉名於斯.
初聲
初聲凡十七字.
連書喉之「ㅇ」於脣音之下，爲脣輕音，脣乍合. 朝鮮音惟「ㅸ」而已，而「ㆄㅹㅱ」三者，則用於漢字. 合字解有半舌輕音「ᄛ」，然莫之實用焉.
中聲
中聲凡十一字.
二字合用者，從陰陽相合. 「ㅗ」與「ㅏ」同陽，故合而為「ㅘ」. 「ㅝ」、「ㆇ」、「ㆊ」皆然. 一字中聲與「ㅣ」相合者十，「ㆎ」、「ㅢ」、「ㅚ」、「ㅐ」、「ㅟ」、「ㅔ」、「ㆉ」、「ㅒ」、「ㆌ」、「ㅖ」是也. 二字中聲與「ㅣ」相合者四，「ㅙ」、「ㅞ」、「ㆈ」、「ㆋ」是也. 「ㆇ」、「ㆊ」、「ㆈ」、「ㆋ」不用於朝鮮音.
「ㆍ」、「ㅡ」二聲而起「ㅣ」者，無用乎朝鮮音. 合字解曰，或為童言，或為野語. 若欲用之，當合二字而用，如「ᆝ」、「 ᆜ」.
終聲
終聲之字，有類初聲，然不用全字，音僅八焉，蓋「ㄱㄴㄷㄹㅁㅂㅅㆁ」也. 今者取諸形定，昔者取諸音定. 其亦有合用並書者，若「ㄳㅧㄺㄻㄼㅭ」之屬焉.
合字
「ㆍㅡㅗㅜㅛㅠ」六者，附書初聲之下，「ㅣㅏㅓㅑㅕ」五者，附書初聲之右. 凡字必合而成音，初中終三聲合而成字. 然終聲解曰，「ㅇ」聲淡而虛，不必用於終，而中聲可得成音.
平上去入四聲，以點示乎字左. 此法也，俗曰聲調，而實異乎漢語四聲，而類乎日本語焉.
齒頭、正齒之字
朝鮮之音，無齒頭、正齒之別，《訓民正音》之解例，亦不之辨焉. 而《洪武正韻譯訓》別作齒頭、正齒之字，為世所從. 齒頭之字者，「ᅎᅔᅏᄼᄽ」是也. 正齒之字者，「ᅐᅕᅑᄾᄿ」是也. 爾後之《訓民正音諺解》，則有齒頭、正齒之字解矣.
後世之合用
後世諸儒，合用各字. 如初聲合用「ᅒ」、「ᅄ」，中聲合用「ᅶ」、「ᅺ」、「ᆂ」、「ᆉ」、「ᆕ」、「ᆛ」、「ᆟ」、「ᆢ」等. 其多用於邊野之言、異域之語焉.
西魏恭帝
西魏恭帝，名廓，西魏文帝之第四子也. 西魏末帝.
初封齊王，宇文泰廢其兄欽，立之. 在位三年，為宇文覺所廢，封宋公. 宇文護尋弒之，謚恭，西魏亡.
假名
假名者，假以名音者也，日本之獨有文字也，分平假名、片假名，其字、形皆假於漢字，故曰假名，以別漢字之眞名. 字亦作假字.
史
古之日本，有語而無文，不能筆錄，頗爲不便，故學字漢人.
初，行漢文書，訓讀而爲日語，不便記誦，故居常書物之不知漢名者，或通假以知之者、或轉記爲他物者，遂成通例，號萬葉假名. 漢文之異于日文也，故有善擇字者，取捨而有隱語之能.
不習漢文者眾，遂草書、簡筆之，士人不屑，不入公文，謂女假名，而萬葉假名爲男假名者. 讀漢書則以毛筆、角筆註於文右以助也.
明治維新以降，繩之而爲二式，一字一音，一音一字，合五十：草書之式謂平假名，楷書之式謂片假名. 此二者皆日文之表音字也，亦可與漢字錯落雜用.
它典
Japanische Schrift
蓋多州
蓋多州，索馬里南方一州也，北鄰衣索比亞，西鄰肯尼亞，東鄰巴科勒州、拜州. 方六萬三百八十九平方公里. 首府加爾巴哈雷.
龐德
魏關門壯侯龐德，字令明，漢南安狄道人也. 少為郡吏、州從事.
初平中，從馬騰擊反羌叛氐，數有功，稍遷至校尉. 建安中，曹操討袁譚、尚于黎陽，譚遣郭援、高幹等略取河東，操使鍾繇率關中諸將討之. 德隨騰子超拒援、幹於平陽，德為軍鋒，進攻援、幹，大破之，親斬援首. 拜中郎將，封都亭侯. 每戰，常陷陳卻敵，勇冠騰軍. 後騰征為衛尉，德留屬超. 操破超于渭南，德隨超亡入漢陽，保冀城. 後復隨超奔漢中，從張魯. 操定漢中，德隨眾降. 操素聞其驍勇，拜立義將軍，封關門亭侯，邑三百戶.
侯音、衛開等以宛叛，德將所領與曹仁共攻拔之，斬音、開，遂南屯樊城，討關羽. 樊下諸將以德兄在漢中，頗疑之. 德常曰：「我受國恩，義在效死. 我欲身自擊羽. 今年我不殺羽. 羽當殺我. 」後親與羽交戰，射羽中額. 時德常乘白馬，羽軍謂之「白馬將軍」，皆憚之. 仁使德屯樊北十里，會漢水暴溢，淹其營，德與諸將避水上堤. 羽乘船攻之，以大船四面射堤上. 德被甲持弓，箭不虛發，自平旦力戰至日過中. 羽攻益急，矢盡，短兵接戰. 德謂督將成何曰：「吾聞良將不怯死以苟免，烈士不毀節以求生. 今日，我死日也. 」戰益怒，氣愈壯，而水浸盛，吏士皆降. 德與麾下將一人，五伯二人，彎弓傅矢，乘小船欲還仁營. 水盛船覆，失弓矢，獨抱船覆水中，為羽所得，立而不跪. 羽謂曰：「卿兄在漢中，我欲以卿為將，不早降何為焉？」德罵羽曰：「堅子，何謂降也！魏王帶甲百萬，威振天下. 汝劉備庸才耳，豈能敵邪？我寧為國家鬼，不為賊將也. 」遂為羽所殺. 操聞而悲之，為之流涕，封其二子為列侯. 子會，勇烈有父風，為中衛將軍.
文帝即皇帝位，乃遣使就德墓賜諡，策曰：「昔先軫喪元，王蠋絕脰，隕身徇節，前代美之. 惟侯戎昭果毅，蹈難成名，聲溢當時，義高在昔，寡人湣焉，諡曰壯侯. 」
蔡琰
蔡琰，字昭姬，晉避文帝昭諱改文姬，陳留圉人也，父邕. 博學有才辯，又妙於音律. 適河東衛仲道. 夫亡無子，歸寧于家. 興平中，天下喪亂，文姬為胡騎所獲，沒南匈奴左賢王，在胡中十二年，生二子.
文姬以琴音作胡笳十八拍之曲，流入國中，哀傷憂怨.
曹操素與邕善，痛其無嗣，乃遣使者以金璧贖之，而重嫁於董祀. 祀為屯田都尉，犯法當死，文姬詣曹操請之. 時公卿名士及遠方使驛坐者滿堂，操謂賓客曰︰「蔡伯喈女在外，今為諸君見之. 」及文姬進，蓬首徒行，叩頭請罪，音辭清辯，旨甚酸哀，眾皆為改容. 操曰︰「誠實相矜，然文狀已去，奈何？」文姬曰︰「明公廄馬萬匹，虎士成林，何惜疾足一騎，而不濟垂死之命乎？」操感其言，乃追原祀罪.
時旦寒，賜以頭巾履襪. 操因問曰︰「聞夫人家先多墳籍，猶能憶識之不. 」文姬曰︰「昔亡父賜書四千許卷，流離塗炭，罔有存者. 今所誦憶，裁四百餘篇耳. 」操曰︰「今當使十吏就夫人寫之. 」文姬曰︰「妾聞男女之別，禮不親授. 乞給紙筆，真草惟命. 」於是繕書送之，文無遺誤. 後感傷亂離，追懷悲憤，作詩二章.
《古今傳授筆法》曰︰「蔡邕得筆法於神人，傳女文姬. 」《法書要錄》亦曰︰「邕女琰甚賢明，亦工書. 」《黃山谷集》云︰「蔡琰《胡笳》引自《書》十八章，極可觀. 」
猛毒 (樂社)
鏈
分類:昭和音樂
司馬朗
司馬朗字伯達，河内溫人，漢京兆尹防長子也，防養志閭巷，闔門自守. 諸子雖冠成人，不命曰進不敢進，不命曰坐不敢坐，不指有所問不敢言，父子之間肅如也.
九歲，人有道防字者，朗曰：「慢人親者，不敬其親者也. 」客謝之. 十二，試經爲童子郎，監試者以其身體壮大，疑朗匿年，劾問. 朗曰：「朗之內外，累世長大，朗雖穉弱，無仰高之風，損年以求早成，非志所爲也. 」監試者異之. 後關東兵起，故冀州刺史李邵家居野王，近山險，欲徙居溫. 朗謂邵曰：「脣齒之喻，豈唯虞、虢，溫與野王即是也；今去彼而居此，是爲避朝亡之期耳. 且君，國人之望也，今寇未至而先徙，帶山之縣必駭，是摇動民之心而開奸宄之原也，竊爲郡内憂之. 」邵不從. 邊山之民果亂，内徙，或爲寇鈔.
加勒古杜德州
加勒古杜德州，索馬里中部一州也，西鄰衣索比亞，東臨印度洋. 方四萬六千一百二十六平方公里. 首府杜薩馬雷卜.
司馬朗
又董卓挾天子，卓留洛陽，防爲治書御史，當徙西，以四方雲擾，乃遣朗將家屬還本縣. 或有告朗欲逃亡者，執以詣卓 ，遂免，而朗見不得留，以賄左右歸鄉里，父老戀舊，莫有從者，惟同鄉趙咨舉家隨之. 及關東起兵十萬鈔略，民人死者且半，又關東兵散，曹操與呂布相持於濮陽，朗乃將家還溫. 時歲大饑，人相食，朗收恤宗族，教訓諸弟，不爲衰世解業.
拜州
拜州，索馬里南方一州也. 方方三萬五千一百五十六公里. 首府拜達博.
司馬朗
朗三十二，曹操感防薦舉之恩，乃辟朗為司空掾屬，除成皋令，以病去，復爲堂陽長. 其治務寬惠，不行鞭杖，而民不犯禁. 先時，民有徙充都内者，後縣調當作船，徙民恐其不辦，乃相率私還助之，其見愛如此. 遷元城令，入爲丞相主簿. 朗以爲天下土崩之勢，由秦滅五等之制，而郡國無蒐狩習戰之備故也. 今雖五等未可復行，可令州郡並置兵，外備四夷，内威不軌，於策爲長. 又以爲宜復井田. 往者以民各有累世之業，難中奪之，是以至今. 今承大亂之後，民人分散，土業無主，皆爲公田，宜及此時復之. 議雖未施行，然州郡領兵，朗本意也. 遷兗州刺史，政化大行，百姓稱之. 雖在軍旅，常粗衣惡食，儉以率下. 雅好人倫典籍，鄉人李覿等盛得名譽，朗常顯貶下之；後覿等敗，時人服焉. 鍾繇、王粲著論云：「非聖人不能致太平. 」朗以爲「伊、顏之徒雖非聖人，使得數世相承，太平可致」. 五官丕善朗論，命秘書錄其文.
建安二十二年，與夏侯惇、臧霸等征吳. 到居巢，軍士大疫，朗躬巡視，致醫藥. 遇疾卒，時年四十七. 遺命布衣幅巾，斂以時服 ，州人追思之.
據
分類:曹魏列傳
吳亦凡案
吳亦凡案者，加拿大國優伶吳亦凡所涉姦淫案也.
亦凡者，華人也，成名於韓，後創業於中原，嘗道慾興華夏之嘻哈.
二〇二一年七月，一女名都美竹，發文於微博，言亦凡姦淫醉酒女子者眾. 美竹言，亦凡嘗於床上曰：「余之器大，汝忍一下」.
有劉氏者，假美竹之名，索財於吳母. 吳母遂吿官，稱美竹敲詐.
八月，京城官衙以「強姦罪」捕之. 亦有花旗華人訟師言，亦凡嘗於洛城姦婬荳蔻女子.
日內瓦國際關係及發展高等學院
縮圖|226x226像素 日內瓦國際關係及發展高等學院（Institut de hautes études internationales et du développement）者，瑞士之大學堂也，在日內瓦. 立於西元一九二七年，本日內瓦國際關係高等學院（Institut de hautes études internationales）也. 以授治世、經濟、外事、史纂之道為業. 今有生徒凡千餘. 諾貝爾獎得主有七. 分類:大專院校
阪
阪，地勢不平，有所傾斜也.
阪上設道，則云阪道. 阪上墾田，則云阪田.
辨名
阪字又作坂. 又云坡 、陂 、陂陀.
引據
分類:地形
西敏寺
西敏寺，又譯威斯敏斯特教堂，英吉利古剎. 英王懺悔者愛德華修之以奉天主，時在十一世紀. 自是以來，千年有餘，英王三禮，婚、冕、葬皆於斯.
十三世紀，亨利三世重建之，改哥德式，歷二百年乃成. 十六世紀，亨利八世改宗新教，奪教會之權，其女伊利沙伯一世改西敏寺為「王家特殊教區」，直屬王室.
十七世紀，英國內戰，於時見損. 十七、十八世紀修復，增塔樓、祭壇、唱詩班屏風. 十八世紀中，佐治二世下葬，自是無復王禮葬者.
二十世紀，歷經抗議、轟炸、變革. 時近一戰，婦權倡議諸士、炸彈死士均作亂於此. 至二戰，受空襲而微破.
一九八七年，名列聯合國教科文組織世界遺產. 一九九七年，始收入場費.
寺中殿宇雄偉，塔峰高聳，雕梁畫棟，金碧輝煌. 其亦奉祀先賢，如莎士比亞、牛頓、達爾文等. 又有聖愛德華寶座、大鐘樓等名勝，為遊人所觀賞. 其外有花園，四時之景不同，樂亦無窮.
西敏寺歷久彌新，見證王室傳統、英吉利史，政教相兼，是以慕名而至者亦眾.
曾惇
曾惇，字谹父，南豐人. 紆子. 高宗紹興三年官太府寺丞，十二年知黄州 ，十四年知台州，十八年知鎮江府，二十六年知光州. 有詩作.
據
分類:宋列傳
木牛
木牛者，古運輸工具也.
漢相諸葛亮伐曹魏時，糧草搬運不便. 亮教人製造木牛流馬，搬運糧米，甚是便利. 牛馬皆不食水，可以搬運晝夜不絕. 其宛然如活者一般﹔上山下嶺，皆盡其便.
其造木牛之法云：
方腹曲脛，一腳四足﹔頭入領中，舌著於腹. 載多而行少：獨行者數十里，群行者三十里. 曲者為牛頭，雙者為牛足，橫者為牛領，轉者為牛腳，覆者為牛背，方者為牛腹，垂者為牛舌，曲者為牛肋，刻者為牛齒，立者為牛角，細者為牛鞅，攝者為牛鞦. 牛御雙轅，人行六尺，牛行四步. 人不大勞，牛不飲食.
據
[[category:器]]
漢高皇后
漢高皇后呂氏諱雉，字娥姁. 單父人也. 秦王政六年生，父呂公叔平，避仇於沛，嫁高祖於微時. 其父曰：「劉邦可以制吾女. 」
生太子盈及魯元長公主. 高祖踐祚，雉為皇后. 助高祖除功臣，韓信為所殺. 高祖欲立如意為太子，后從張良計，邀商山四皓出輔太子盈. 高祖崩，太子盈襲號為皇帝，上尊為皇太后.
高祖嘗寵戚姬. 既崩，太后役戚姬，戚姬不服，乃斫其手足，聾其雙耳，去其雙目，使其無以言，置於廁中，稱人彘. 孝惠見之大驚，輒病而崩. 太后復立二少帝而稱制，揚諸呂而抑帝室，以故使三趙王死，且封呂氏王，壞白馬之盟. 史家以高后某年記. 太史公以之為本紀，位同天子.
高后八年崩，與高祖合葬長陵. 後周勃盡翦諸呂，漢以新主之立，其母必不以貴，以免復高后之故事，乃立薄姬子代王恆為皇帝.
高后稱制時，太史公曰：政不出戶，天下晏然，刑罰罕用，罪人是希，民務稼穡，衣食滋殖. 下開文景治世，雖有賊害宗室，然其功可相抵也.
後遇天下亂事，有壞諸陵者，取寶貨而遂污辱高后屍. 事在《後漢書》劉宣子傳.
西魏廢帝
西魏廢帝，名欽，西魏文帝之長子也.
尚書元烈謀殺宇文泰，事覺，泰殺之. 帝有怨言，密謀誅泰，事泄，泰遂廢帝. 在位三年，尋弒之，立其弟廓.
伯醇
伯醇，又名一級醇，乃羥基連之碳，惟連一碳. 此為伯碳. 復曰含一CH2OH基團之醇也. 夫甲醇、乙醇、正丙醇其類者，伯醇也.
性
伯醇，與氧化劑反應，氧化成醛或酸. 如乙醇者，與高錳酸鉀反應，成乙醛.
[[Category:醇]]
安徒生
三十歲後，始以童話著作聞名於世. 其童話意境廣闊，寓意深刻，風格獨特. 如《美人魚》《醜小鴨》《皇帝之新衣》等，皆妙趣橫生，寓理於寓言，遂為廣傳，老少咸愛.
太白
太白，即金星，太陽系之行星也. 論及去日遠近，居第二，與辰星同為晨昏星. 倘計大小，居第六，大於水星，小於日一百倍. 地球則大於金星三十六倍又二十七分之一. 天文代號：.
運
試測金星于西將伏、東初見時，用遠鏡窺之，必見其體，其光皆如新月之象，或西或東，光恆向日. 又于西初見、東將伏時，如前法窺之，則見其光體全圓. 若于其留際觀之，見其體又非全圓，而有光有魄. 蓋因金星不旋地球如月體. 乃得齊見其光之盈縮. 故曰︰「金星以太陽為心，如圖，月在太陽人目之間，為丙則無光. 金星在太陽人目之間，為乙亦無光. 若地在戊日丁月之間，則月光滿. 若太陽戊在金星甲地球之間，則金星光滿. 若在左右，則月及金星各有半光. 光之大小如按古圖，不析其理，雖千百世不能透其根也. 」
古者言，太白在本輪上，體小光盛；在本輪下，體大光淡；在左右體，不甚大，而光甚盛. 今如圖解之：在高，于時為朢，其體遠，則見小，全透其光，故盛也；在庳，于時為晦，不可得見，晦朔左右去地為近，則體見大哉，生明，故稍淡也；在左右為上下弦，所見半體，故不甚大，遠近之間，又見半光，故甚盛也.
又金星因歲輪于地，時近時遠，遠時顯，其體小而光全. 若以遠鏡窺之，難分別其或圓或缺之體. 在極遠，左右數十度亦然. 若在中距者，其光稍淡，則遠鏡可略測其體之形. 然光芒銳利亦難明，別為真體或為虛映之光. 惟在極近數十度，則光更淡，又于地近其體，顯大可明見之.
碗
碗者，乘食物之皿也. 狀若半球，多為瓷造.
巴黎公社
巴黎公社，為西歷一八七一年三月十八日（正式立於三月二十八日）至五月二十八日間巴黎之治一官. 以公社隊斬二將及公社不治於官. 官鎮之，而後世稱之曰『流血周』.
巴里州
巴里州，索馬里東北一州也，北臨亞丁灣，東臨印度洋. 非洲之東極哈豐角即在此. 其域七萬有八十八公平方公里. 首府博薩索.
孫文
中華民國國父孫文，字載之，號逸仙，本號日新，幼名帝象，譜名德明，通稱中山，清廣東香山縣翠亨村人也，同治五年十月初六生. 父道川，嘗業裁縫於澳門，後鄙其奢，復歸田園. 母楊氏，蓋名媛也. 長兄眉，字德彰，業商於夏威夷都檀香山，閒兼力農. 次兄早逝，文其季也.
幼嘗力田作，後就學村塾. 終日朗誦《三字經》，悶然厭之，乃求解於師，其師駭然，反責其離經叛道. 年十三，遠赴檀香山求學，目其地之善，不論何事，咸勝中國，遂欲法之以救國. 入耶校，同學多蔑視之，遂剛柔並濟，卒服眾生. 越三年，卒業，成績冠絕. 復易校再，卒隨兄返國.
及歸，村民爭逆之. 文所論說，舉凡濟世安民者，無有不服. 然鬼神之事多甚，文憤之，遂破其像，村民無知，責而斥之，卒去鄉. 旋至香港，入拔萃書院肄業，翌年轉入皇仁書院. 時值清法大戰，清勝而不勝，文始決亡清而立民國之志. 及至卒業皇仁，遂入廣州博濟醫學校，交鄭士良. 士良交遊甚廣，遂籍其力，羅致有志之士，革命之勢初成矣. 甫一年，思香港之自由，遂復赴港，入香港西醫學院，今香港大學也，交陳少白、尢列、楊鶴齡三人，昕夕往還，相依甚密，所言咸為革命之事，友人遂戲稱為「四大寇」. 適遇同邑陸皓東，曉之以理，皓東卒服. 年二十七，卒業，復冠全校.
懸壺澳門廣州間，富者取資，貧者施予，遂名世. 陰營革命之業，遣士良群諸英傑，復與皓東北遊京津，探清廷之虛實，並深入武漢，觀長江之形勢. 赴京之時，嘗冒險詣李鴻章，密陳滿清之腐敗，說之革命，然不得要領.
已而甲午敗戰，舉國震驚，有志之士，無不求變. 文遂赴檀香山，創興中會，欲合華僑之力，興革命之大業. 不圖風氣未開，人心錮塞，鼓吹數月，鮮有應者，惟鄧蔭南及其兄德彰二人，願傾家相助矣，他親或有微助，然不足道哉. 文既始興中會，仍上書李鴻章，望不動干戈而救國，卒無覆，革命之志遂堅.
見釋以降，客舍歐洲，凡二年，考察風俗，學識益富，遂創三民主義. 三民主義者，民族、民權、民生也，蓋經世濟民之法耳. 復去歐赴日，會其高官志士，始得其助. 時自署中山樵，以避清廷謀害，後遂以中山名世. 然該地華僑萬餘，應革命者，竟無數人. 適康有為、梁啟超之輩，保皇而非革命，和者甚眾，革命之勢幾亡. 為拯之於既倒，乃命陳少白回香港，創《中國報》，揚革命之義；命史堅如入長江，以群志士；命鄭士良在香港立會，禮賢下士. 歷數年，卒復興革命之業.
庚子之秋，義和團事起，清廷合之排外，終致八國聯軍入侵，慈禧太后、光緒帝西狩，文以為機不可失，遣鄭士良至惠州，相機起義，初屢敗清軍，不圖日本易閣，迎合滿清，妨礙革命，革命軍卒因彈盡糧絕而敗. 時史堅如亦謀炸兩廣總督德壽之署，卒不能成，反見擒就義.
革命雖再敗，時勢異也，八國聯軍之役，清廷威望掃地，民心思變. 留日學生，多有和革命者. 三十一年春，文復赴歐洲，會盟有三，在比利時、德國、法國之京. 夏，復至日本，黃興、宋教仁等逆之於東京富士樓，大會同志，立同盟會，明言「驅除韃虜、恢復中華、建立民國、平均地權」，並議定中華民國之名. 不數年，與者逾萬.
同盟會既立，文命胡漢民、汪精衛、陳天華等辦《民報》，延章太炎為撰述. 先是戊戌政變，康有為、梁啟超等亡走海外，作《清議報》，後易名《新民叢報》，大倡保皇，非議革命，敵視《民報》. 幸而民心多向革命，他國亦多同情之，清廷逼害雖甚，然革命之勢，已莫之阻也.
其後十數年，屢有起義事，潮州黃岡、惠州七女湖、安慶、廣西鎮南關、欽州、雲南河口、廣州新軍等，然咸敗北. 縱事難若此，文無氣餒，大會同志於檳榔嶼，向舉世募款數萬，眾雖窮困，仍悉力為之. 其時東亞南洋諸地，多拒文至，遂之歐美，以揚革命之業.
檳榔嶼之議，蓋定庚戌年三月初，起義廣州，黃興為帥. 本擬兵分十路，後因溫生才刺孚琦，清廷戒備益嚴，起事遂延至月終，簡為四路. 三月廿九，義師八百攻兩廣總督衙門，欲生擒總督張鳴歧，不圖其逸，卒因寡不敵眾而敗，興僅以身免. 後同盟會人潘達微殮之，得屍七十二，合葬於紅花崗，蓋因黃花之名更優，遂易名黃花崗，世稱「黃花崗七十二烈士」.
廣州起義再敗，黨人遂轉謀武漢. 七月，四川保鐵路事起，清廷調湖北兵西，湖北遂空. 八月中旬，謀事幾定，然因火藥失事，事機洩漏，名冊為清軍所得. 十九日，新軍中人熊秉坤、蔡濟民等相繼起義，以文為號召，他國領事聞之，紛表中立. 湖廣總督瑞澂亡走，藩司連甲、統制張彪，亦隨之逸. 起義既成，推黎元洪為都督，保境安民，復圖進取，不數日，連下漢口、黃州、沔陽州、宜昌府、沙市、襄陽，湖北遂光復. 後數月，南方諸省，多響應之，去清而立. 清廷雖遣重兵攻武漢，復得漢口、漢陽，然大勢已去，復為袁世凱所脅，宣統帝卒退位，中華民國遂立. 文後言曰︰「武昌之成功，乃成於意外，其主因則在瑞澂一逃，倘瑞澂不逃，則張彪不走. ……以當時武昌之新軍，其贊成革命者之大部份，已由端方調往四川，其尚留武昌者，祇礮兵及工程營之小部分耳；其他武昌之新軍，尚屬毫無成見者也. 乃此小部分以機關破壞而自危，決冒險以圖功，成敗在所不計，初不意一擊而中也. 此殆天心助漢而亡胡者歟！」
武昌首義時，文在美國哥羅拉多省典華城，得知事成，本欲返國，親上戰陣，復思當世革命，外交為上，而其時海外諸國，首重英國，故之英國，說其止貸清廷，改助革命，事成而歸國. 十一月初十，十七省代表齊集南京，舉文為臨時大總統者，有十六耳. 並納陽曆，以一九一二年為民國元年. 民國元年元月元日，就任臨時大總統職，中華民國始建. 然本為同志者，多因得勝而塞，僅爭執於總統、內閣制，而忘革命之本，文所倡軍、訓、憲三段論，幾無人和. 文遂求去，許袁世凱之求，讓位於彼，以令清帝退位. 二月十二日，宣統帝退位；翌日，文亦請辭，薦袁世凱代之. 復週遊諸省，教育共和真諦，旋任全國鐵路總辦，以增往來之便. 文時年四十七耳.
哥本哈根
哥本哈根，丹麥之都也. 地處北歐，四面環海，風光秀麗，物產豐富. 其城建築高大華麗，街道寬敞平坦，人民勤勞善良，文化藝術盛行.
孫文
革命既成，文亦下野，同盟會人宋教仁遂易之，組國民黨，力爭共和. 然袁世凱深病之，遂遣刺客，殺宋教仁，舉國震動. 文即號召起兵，然黨人多欲按律審之，袁氏終得脱，並破壞共和. 黨人如夢初醒，方起兵，然為時已晚，悉為袁氏所破，史稱「二次革命」，文亦亡走日本.
巴納迪爾州
巴納迪爾州，索馬里南方一州也，東臨印度洋. 方三百七十公里，乃索馬里諸州之最小者. 首府木骨都束同為索馬里之京.
哥本哈根
其城建於十二世紀，初為漁村，後為商埠，漸成大都. 其名之義，蓋言「商人之港」也. 其城風光，亦甚美麗. 有古式宮殿、教堂，有當世高樓、橋梁，有名勝公園、博物館. 最有名者，美人魚銅像也，立於港口之石，面向大海，似在凝望，乃按安徒生之童話而鑄. 安徒生者，丹麥文士，其作為世傳頌. 城民以此像為榮，視為其城之象徵也.
孫文
袁氏既卒，黎元洪繼任大總統，然內閣總理段祺瑞欲籍外力，以固權位，遂議請向德國宣戰，國會非之. 段氏復逼解散國會，黎氏遂免其職. 諸省督軍聞之紛叛，黎氏遂延安徽督軍張勳入京調停，豈料勳乘機復辟清室，解散國會，舉國痛之，紛出兵討逆. 終段氏勝，勳亡走荷蘭公使館，黎氏引咎辭職. 段氏既當國，向德宣戰，國會無復. 文遂暫立國會於粵，任海陸軍大元帥，欲起兵護民國約法. 然卒因陸榮廷、莫榮新等諸軍閥所礙，事竟無功. 復去職，赴上海，潛心著述，草創《建國方略》.
已而陳炯明敗陸氏，迎文返粵，任非常大總統. 後粵軍攻桂，勝，文遂至桂林，圖北伐大業. 然陳氏私心起，陰通吳佩孚，謀獨主廣東，斷文供給. 文不得已，易駐韶關，出師北伐，幾下全贛. 然陳氏於斯時叛，文初不信，後大敵當前，倉皇亡走. 親將水師反攻，無果，遂至上海，以圖後著. 陳氏之據廣東，倒行逆施，民心大失，文乘時號召反攻，東南諸省咸應之，卒破陳師，光復廣東，文復任大元帥，時年五十八.
極限激素
鏈
分類:平成音樂
流星花園
《流星花園》，臺灣電視劇也，徐熙媛、言承旭、周渝民、吳建豪、朱孝天主演.
孫文
秋，整軍北伐，陽命許崇智、蔣中正、胡思舜、譚延闓、樊鍾秀出兵，陰遣焦易堂、于右任等結胡景翼、馮玉祥、孫岳等諸北將. 時英國人懼北伐成，中國復強，謀阻之，卒不能成. 俄得馮玉祥之助，北廷之曹錕、吳佩孚等，或敗或走. 段祺瑞見事危，邀其北上，共商國是，文欲和平統一，遂允之. 取道日本，並宣《大亞洲主義》及《日本應助中國廢除不平等條約》二論. 十二月初，抵天津，旋病重，延醫數月，復至北京，卒罔效，十四年三月十二日卒，年五十九，葬南京紫金山，遺言「和平、奮鬥、救中國」.
先後凡二娶，原配盧氏慕貞，生一子科、並生二女，次女早夭，三女名琬. 繼配宋氏慶齡，無子. 別有日本籍妻大月薰，生女宮川美富子.
二十九年四月一日，國民政府函開「本黨總理孫先生，倡導國民革命，手創中華民國，更新政體，永奠邦基，謀世界之大同，求國際之平等，光被四表，功高萬世，凡我國民，報本追遠，宜表尊崇」，通令全國，尊稱先生為中華民國國父.
巴科勒州
巴科勒州，索馬里南部一州也. 方二萬六千九百六十二公里. 首府胡杜爾.
宗澤
調大名館陶尉. 呂惠卿帥鄜延，檄澤與邑令視河埽，檄至，澤適喪長子，奉檄遽行. 惠卿聞之，曰：「可謂國爾忘家者. 」適朝廷大開御河，時方隆冬，役夫僵仆於道，中使督之急. 澤曰浚河細事，乃上書其帥曰：「時方凝寒，徒苦民而功未易集，少需之，至初春可不擾而辦. 」卒用其言上聞，從之. 惠卿辟為屬，辭.
朝廷遣使由登州結女真，盟海上，謀夾攻契丹，澤語所親曰：「天下自是多事矣. 」退居東陽，結廬山谷間. 靖康元年，中丞陳過庭等列薦，假宗正少卿，充和議使. 澤曰：「是行不生還矣. 」或問之，澤曰：「敵能悔過退師固善，否則安能屈節北庭以辱君命乎. 」議者謂澤剛方不屈，恐害和議，上不遣，命知磁州.
時太原失守，官兩河者率託故不行. 澤曰：「食祿而避難，不可也. 」即日單騎就道，從嬴卒十餘人. 磁經敵騎蹂躪之餘，人民逃徙，帑廩枵然. 澤至，繕城壁，浚湟池，治器械，募義勇，始為固守不移之計. 上言：「邢、洺、磁、趙、相五州各蓄精兵二萬人，敵攻一郡則四郡皆應，是一郡之兵常有十萬人. 」上嘉之，除河北義兵都總管. 金人破真定，引兵南取慶源，自李固渡渡河，恐澤兵躡其後，遣數千騎直扣磁州城. 澤擐甲登城，令壯士以神臂弓射走之，開門縱擊，斬首數百級. 所獲羊馬金帛，悉以賞軍士.
康王再使金，行至磁，澤迎謁曰：「肅王一去不反，今敵又詭辭以致大王，願勿行. 」王遂回相州. 有詔以澤為副元帥，從王起兵入援. 澤言宜急會兵李固渡，斷敵歸路，眾不從，乃自將兵趨渡，道遇北兵，遣秦光弼、張德夾擊，大破之. 金人既敗，乃留兵分屯. 澤遣壯士夜搗其軍，破三十餘砦.
時康王開大元帥府，檄兵會大名. 澤履冰渡河見王，謂京城受圍日久，入援不可緩. 會簽書樞密院事曹輔齎蠟封欽宗手詔，至自京師，言和議可成. 澤曰：「金人狡譎，是欲款我師爾. 君父之望入援，何啻饑渴，宜急引軍直趨澶淵，次第進壘，以解京城之圍. 萬一敵有異謀，則吾兵已在城下. 」汪伯彥等難之，勸王遣澤先行，自是澤不得預府中謀議矣.
二年正月，澤至開德，十三戰皆捷，以書勸王檄諸道兵會京城. 又移書北道總管趙野、河東北路宣撫范訥、知興仁府曾楙合兵入援. 三人皆以澤為狂，不答. 澤以孤軍進，都統陳淬言敵方熾，未可輕舉. 澤怒，欲斬之，諸將乞貸淬，使得效死. 澤命淬進兵，遇金人，敗之. 金人攻開德，澤遣孔彥威與戰，又敗之. 澤度金人必犯濮，先遣三千騎往援，金人果至，敗之. 金人復向開德，權邦彥、孔彥威合兵夾擊，又大敗之.
澤兵進至衛南，度將孤兵寡，不深入不能成功. 先驅云前有敵營，澤揮眾直前與戰，敗之. 轉戰而東，敵益生兵至，王孝忠戰死，前後皆敵壘. 澤下令曰：「今日進退等死，不可不從死中求生. 」士卒知必死，無不一當百，斬首數千級. 金人大敗，退卻數十餘里. 澤計敵眾十倍於我，今一戰而卻，勢必復來，使悉其鐵騎夜襲吾軍，則危矣. 乃暮徙其軍. 金人夜至，得空營，大驚，自是憚澤，不敢復出兵. 澤出其不意，遣兵過大河襲擊，敗之. 王承制以澤為徽猷閣待制.
時金人逼二帝北行，澤聞，即提軍趨滑，走黎陽，至大名，欲徑渡河，據金人歸路邀還二帝，而勤王之兵卒無一至者. 又聞張邦昌僭位，欲先行誅討. 會得大元帥府書，約移師近都，按甲觀變. 澤覆書于王曰：「人臣豈有服赭袍、張紅蓋、御正殿者乎？自古姦臣皆外為恭順而中藏禍心，未有竊據寶位、改元肆赦、惡狀昭著若邦昌者. 今二聖、諸王悉渡河而北，惟大王在濟，天意可知，宜亟行天討，興復社稷. 」且言：「邦昌偽赦，或啟姦雄之意，望遣使分諭諸路，以定民心. 」又上書言：「今天下所屬望者在於大王，大王行之得其道，則有以慰天下之心. 所謂道者，近剛正而遠柔邪，納諫諍而拒諛佞，尚恭儉而抑驕侈，體憂勤而忘逸樂，進公實而退私偽. 」因累表勸進. 王即帝位于南京，澤入見，涕泗交頤，陳興復大計. 時與李綱同入對，相見論國事，慷慨流涕，綱奇之. 上欲留澤，潛善等沮之. 除龍圖閣學士、知襄陽府.
時金人有割地之議，澤上疏曰：「天下者，太祖、太宗之天下，陛下當兢兢業業，思傳之萬世，奈何遽議割河之東、西，又議割陝之蒲、解乎？自金人再至，朝廷未嘗命一將、出一師，但聞姦邪之臣，朝進一言以告和，暮入一說以乞盟，終致二聖北遷，宗社蒙恥. 臣意陛下赫然震怒，大明黜陟，以再造王室. 今即位四十日矣，未聞有大號令，但見刑部指揮云『不得謄播赦文於河之東、西，陝之蒲、解』者，是褫天下忠義之氣，而自絕其民也. 臣雖駑怯，當躬冒矢石為諸將先，得捐軀報國恩足矣. 」上覽其言壯之. 改知青州，時年六十九矣.
開封尹闕，李綱言綏復舊都，非澤不可. 尋徙知開封府. 時敵騎留屯河上，金鼓之聲，日夕相聞，而京城樓櫓盡廢，兵民雜居，盜賊縱橫，人情忷忷. 澤威望素著，既至，首捕誅舍賊者數人. 下令曰：「為盜者，贓無輕重，並從軍法. 」由是盜賊屏息，民賴以安.
王善者，河東巨寇也. 擁眾七十萬、車萬乘，欲據京城. 澤單騎馳至善營，泣謂之曰：「朝廷當危難之時，使有如公一二輩，豈復有敵患乎. 今日乃汝立功之秋，不可失也. 」善感泣曰：「敢不效力. 」遂解甲降. 時楊進號「沒角牛」，兵三十萬，王再興、李貴、王大郎等各擁眾數萬，往來京西、淮南、河南、北，侵掠為患. 澤遣人諭以禍福，悉招降之. 上疏請上還京. 俄有詔荊、襄、江、淮悉備巡幸. 澤上疏言：「開封物價市肆，漸同平時. 將士、農民、商旅、士大夫之懷忠義者，莫不願陛下亟歸京師，以慰人心. 其唱為異議者，非為陛下忠謀，不過如張邦昌輩，陰與金人為地爾. 」除延康殿學士、京城留守、兼開封尹.
時金遣人以使偽楚為名，至開封府，澤曰：「此名為使，而實覘我也. 」拘其人，乞斬之. 有詔所拘金使延置別館，澤曰：「國家承平二百年，不識兵革，以敵國誕謾為可憑信，恬不置疑. 不惟不嚴攻討之計，其有實欲賈勇思敵所愾之人，士大夫不以為狂，則以為妄，致有前日之禍. 張邦昌、耿南仲輩所為，陛下所親見也. 今金人假使偽楚，來覘虛實，臣愚乞斬之，以破其姦. 而陛下惑于人言，令遷置別館，優加待遇，臣愚不敢奉詔，以彰國弱. 」上乃親劄諭澤，竟縱遣之. 言者附潛善意，皆以澤拘留金使為非. 尚書左丞許景衡抗疏力辨，且謂：「澤之為尹，威名政績，卓然過人，今之縉紳，未見其比. 乞厚加任使，以成禦敵治民之功. 」
真定、懷、衛間，敵兵甚盛，方密修戰具為入攻之計，而將相恬不為慮，不修武備，澤以為憂. 乃渡河約諸將共議事宜，以圖收復，而於京城四壁，各置使以領招集之兵. 又據形勢立堅壁二十四所於城外，沿河鱗次為連珠砦，連結河東、河北山水砦忠義民兵，於是陝西、京東西諸路人馬咸願聽澤節制. 有詔如淮甸. 澤上表諫，不報.
秉義郎岳飛犯法將刑，澤一見奇之，曰：「此將材也. 」會金人攻汜水，澤以五百騎授飛，使立功贖罪. 飛大敗金人而還，遂升飛為統制，飛由是知名.
流馬
流馬者，古運輸工具也.
宗澤
澤視師河北還，上疏言：「陛下尚留南都，道路籍籍，咸以為陛下舍宗廟朝廷，使社稷無依，生靈失所仰戴. 陛下宜亟回汴京，以慰元元之心. 」不報. 復抗疏言：「國家結好金人，欲以息民，卒之劫掠侵欺，靡所不至，是守和議果不足以息民也. 當時固有阿意順旨以叨富貴者，亦有不相詭隨以獲罪戾者. 陛下觀之，昔富貴者為是乎？獲罪戾者為是乎？今之言遷幸者，猶前之言和議為可行者也；今之言不可遷者，猶前日之言和議不可行者也. 惟陛下熟思而審用之. 且京師二百年積累之基業，陛下奈何輕棄以遺敵國乎？」
流馬
漢相諸葛亮伐曹魏時，糧草搬運不便. 亮教人製造木牛流馬，搬運糧米，甚是便利. 牛馬皆不食水，可以搬運晝夜不絕. 其宛然如活者一般﹔上山下嶺，皆盡其便.
宗澤
詔遣官迎奉六宮往金陵，澤上疏曰：「京師，天下腹心也. 兩河雖未敉寧，特一手臂之不信爾. 今遽欲去之，非惟一臂之弗瘳，且並與腹心而棄之矣. 昔景德間，契丹寇澶淵. 王欽若，江南人，即勸幸金陵；陳堯叟，蜀人，即勸幸成都. 惟寇準毅然請親征，卒用成功. 臣何敢望寇準，然不敢不以章聖望陛下. 」又條上五事，其一言黃潛善、汪伯彥贊南幸之非. 澤前後建議，經從三省、樞密院，輒為潛善等所抑，每見澤奏疏，皆笑以為狂.
劉毅
史上名劉毅多矣，兹列如下︰
宗澤
金將兀朮渡河，謀攻汴京. 諸將請先斷河梁，嚴兵自固，澤笑曰：「去冬，金騎直來，正坐斷河梁耳. 」乃命部將劉衍趨滑、劉達趨鄭，以分敵勢，戒諸將極力保護河梁，以俟大兵之集. 金人聞之，夜斷河梁遁去. 二年，金人自鄭抵白沙，去汴京密邇，都人震恐. 僚屬入問計，澤方對客圍棋，笑曰：「何事張惶？劉衍等在外必能禦敵. 」乃選精銳數千，使繞出敵後，伏其歸路. 金人方與衍戰，伏兵起，前後夾擊之，金人果敗.
流馬
造流馬之法云：
宗澤
金將粘罕據西京，與澤相持. 澤遣部將李景良、閻中立、郭俊民領兵趨鄭，遇敵大戰，中立死之，俊民降，景良遁去. 澤捕得景良，謂曰：「不勝，罪可恕；私自逃，是無主將也. 」斬其首以徇. 既而俊民與金將史姓者及燕人何仲祖等持書來招澤，澤數俊民曰：「汝失利死，尚為忠義鬼，今反為金人持書相誘，何面目見我乎！」斬之，謂史曰：「我受此土，有死而已. 汝為人將，不能以死敵我，乃欲以兒女子語誘我乎？」亦斬之. 謂仲祖脅從，貸之. 劉衍還，金人復入滑，部將張捴請往救，澤選兵五千付之，戒毋輕戰以需援. 捴至滑迎戰，敵騎十倍，諸將請少避其鋒，捴曰：「避而偷生，何面目見宗公. 」力戰死之. 澤聞捴急，遣王宣領騎五千救之. 捴死二日，宣始至，與金人大戰，破走之. 澤迎捴喪歸，恤其家，以宣權知滑州，金人自是不復犯東京.
流馬
據
[[category:器]]
宗澤
王策者，本遼酋，為金將，往來河上. 澤擒之，解其縛坐堂上，為言：「契丹本宋兄弟之國，今女真辱吾主，又滅爾國，義當協謀雪恥. 」策感泣，願效死. 澤因問敵國虛實，盡得其詳，遂決大舉之計，召諸將謂曰：「汝等有忠義心，當協謀剿敵，期還二聖，以立大功. 」言訖泣下，諸將皆泣聽命. 金人戰不利，悉引兵去.
澤疏諫南幸，言：「臣為陛下保護京城，自去年秋冬至於今春，又三月矣. 陛下不早回京城，則天下之民何所依戴. 」除資政殿學士. 又遣子穎詣行闕上疏曰：「天下之事，見機而為，待時而動，則事無不成. 今收復伊、洛而金酋渡河，捍蔽滑台而敵國屢敗，河東、河北山砦義民，引領舉踵，日望官兵之至. 以機以時而言之，中興之兆可見，而金人滅亡之期可必，在陛下見機乘時而已. 」又言：「昔楚人城郢，史氏鄙之. 今聞有旨於儀真教習水戰，是規規為偏霸之謀，非可鄙之甚者乎？傳聞四方，必謂中原不守，遂為江寧控扼之計耳. 」
先是，澤去磁，以州事付兵馬鈐轄李侃，統制趙世隆殺之. 至是，世隆與弟世興以兵三萬來歸，眾懼其變，澤曰：「世隆本吾一校爾，何能為. 」世隆至，責之曰：「河北陷沒，吾宋法令與上下之分亦陷沒邪？」命斬之. 時世興佩刃侍側，眾兵露刃庭下，澤徐謂世興曰：「汝兄誅，汝能奮志立功，足以雪恥. 」世興感泣. 金人攻滑州，澤遣世興往救，世興至，掩其不備，敗之. 澤威聲日著，北方聞其名，常尊憚之，對南人言，必曰「宗爺爺」.
澤疏言：「丁進數十萬眾願守護京城，李成願扈從還闕，即渡河剿敵，楊進等兵百萬，亦願渡河，同致死力. 臣聞『多助之至，天下順之』. 陛下及此時還京，則眾心翕然，何敵國之足憂乎？」又奏言：「聖人愛其親以及人之親，所以教人孝；敬其兄以及人之兄，所以教人弟. 陛下當與忠臣義士合謀肆討，迎復二聖. 今上皇所御龍德宮儼然如舊，惟淵聖皇帝未有宮室. 望改修寶籙宮以為迎奉之所，使天下知孝于父、弟于兄，是以身教也. 」上乃降詔擇日還京.
澤前後請上還京二十餘奏，每為潛善等所抑，憂憤成疾，疽發於背. 諸將入問疾，澤矍然曰：「吾以二帝蒙塵，積憤至此. 汝等能殲敵，則我死無恨. 」眾皆流涕曰：「敢不盡力！」諸將出，澤歎曰：「『出師未捷身先死，長使英雄淚滿襟』. 」翌日，風雨晝晦. 澤無一語及家事，但連呼「過河」者三而薨. 都人號慟. 遺表猶贊上還京. 贈觀文殿學士、通議大夫，諡「忠簡」.
分類:宋列傳
難波六九
NAMBA69，日本樂社，立於平成廿五年.
鏈
分類:平成音樂
北海郡
北海郡，郡名也. 漢景帝中元二年初置，隸青州，其地在今山東昌樂縣東南五十裏. 漢時，有戶十二萬七千，口五十九萬三千一百五十九. 有縣二十六：
註：甾川國後並北海
測地線
測地線，或曰短距線，相接兩點之最短曲線也.
觀乎歐氏幾何，測地線咸直線也. 至若球面幾何，南極、北極之短距線，大圓也.
光順短距線而行，然觀星之時，得知其線莫直，故宇宙乃非歐幾何耳.
魏孝明帝
魏孝明帝，名詡，北魏宣武帝次子也.
六歲嗣位，母胡太后臨朝聽政，逼幸清河王懌. 領軍元叉殺懌，幽太后. 孝昌初太后復臨朝，自是朝政日非，所用非人. 賞罰無度，元鑒、蕭寶寅、葛榮、杜洛周並反. 帝為太后所害. 在位十二年，謚號孝明，廟號肅宗. 年號熙平、神龜、正光、孝昌、武泰.
醜小鴨
其文曰︰昔有鴨母，產五子，其中一子，體黑而醜. 鴨母憐之，常護之於羽翼之下. 然眾鴨皆嗤笑之，曰：「汝何物也？非吾類也. 汝其去之！」醜子悲傷，遂逃出池塘，獨行於野. 時值冬日，寒風凜冽，醜子凍餓，幾死於草叢. 有一農夫見之，憐憫之，將之攜歸. 農夫有兒女數人，見醜子甚喜，欲與之遊戲. 醜子驚恐，四處奔逃，不知所往. 農夫之犬與貓亦追逐之，吠叫不已. 醜子心曰：「我雖醜陋，不得與同類相處，今又遭此患難，人畜皆欺我，我何生乎！」乃投於池中，欲求死.
西魏文帝
西魏文帝，名寶炬，北魏孝文帝之孫，京兆王愉子也.
醜小鴨
池中有群天鵝，見醜子投水，翩然而來. 醜子大驚，曰：「我今必死矣！天鵝之美，我之惡，彼見我必殺我也！」不意天鵝無所加害，反與之親近. 醜子自照池中，見己非黑而白，非醜而美，乃知己亦天鵝也. 天鵝謂之曰：「春來矣，我輩將南飛. 汝其隨我而去乎？」醜子大喜，從之飛翔於空中. 眾鴨望之，心生羨慕.
西魏文帝
初封南陽王，宇文泰既弒孝武帝，遂立之. 伐東魏，關中留守兵少，所虜東魏士卒作亂，泰討破之. 帝以西遷以來，禮樂散逸，命周惠達、唐瑾等損益舊章，禮樂稍備. 在位十七年崩，謚文.
龐淯
龐淯字子異，漢酒泉表氏人也. 以涼州從事守破羌長. 會武威太守張猛反，殺刺史邯鄲商. 猛令曰：「敢有臨商喪，死不赦. 」淯聞之，棄官，晝夜奔走，號哭喪所訖，詣猛門，欲因見以殺之. 猛知其義士，敕遣不殺，由是以忠烈聞. 太守徐捐請為主簿.
廷素拉暖大橋
廷素拉暖大橋，在泰王國，為其至長者. 一九八六年峻工，時相國以為名. 其越宋卡湖，接宋卡城、沙挺拍半島. 長二千六百餘米.
龐淯
郡人黃昂反，圍城. 淯棄妻子，夜逾城告急于張掖、敦煌二郡. 初，二郡疑，未肯發兵. 淯欲伏劍，感其義，遂為興兵. 軍未至而郡城邑已陷. 淯乃收斂捐喪，送還本郡，行服三年乃還. 曹操聞之，辟為掾屬.
文帝踐阼，拜駙馬都尉，遷西海太守，賜爵關內侯. 後征拜中散大夫. 薨. 子龐曾嗣.
閻溫
閻溫字伯儉，漢天水西城人也. 以涼州別駕守上邽令.
建安十八年，馬超走奔上邽，郡人任養等舉眾迎之. 溫止之，不能禁，乃馳還州. 超復圍州治所冀城，甚急，州乃遣溫密出，告急於夏侯淵. 賊圍數重，溫夜從水中潛出. 明日，賊見其跡，遣人追遮之，於顯親界得溫，執還詣超. 超解其縛，謂曰：「今成敗可見，足下為孤城請救而執於人手，義何所施，若從吾言，反謂城中『東方無救』，此轉禍為福之計也. 不然，今為戮矣. 」溫偽許之，超乃載溫詣城下. 溫向城大呼曰：「大軍不過三日至，勉之！」城中皆泣，稱萬歲. 超怒數之曰：「足下不為命計邪？」溫不應. 時超攻城久不下，故徐誘溫，冀其改意. 復謂溫曰：「城中故人，有欲與吾同者不？」溫又不應. 遂切責之，溫曰：「夫事君有死貳，而卿乃欲令長者出不義之言，吾豈苟生者乎？」超遂殺之. 《三國志》云：「閻溫向城大呼，齊解、路之烈焉. 」
魏宣武帝
魏宣武帝，名恪，北魏孝文帝次子也.
雅愛經史，尤長釋教，每至議論，連夜忘疲. 魏業始衰. 在位十六年崩，傳位子詡，謚號宣武，廟號世宗. 年號景明、正始、永平、延昌.
奧達勒州
奧達勒州，索馬里北部一州也，西南鄰吉布地、衣索比亞，東臨沃戈伊加勒貝德州、薩赫勒州，北濱亞丁灣. 幅員方二萬一千三百七十四公里. 首府博拉馬.
丘陵
丘陵，軒於平原而卑於山地，境內丘|小丘連綿. 分類:地形
山地
山地，平地之對. 境內崎嶇磽薄，軒於四處，而山|山嶽多於四處，則可謂山地矣.
以海拔觀之，則二千米以上謂高山. 千米許，則謂中山. 五百米以下，謂低山，又云丘陵.
圓錐曲線
圓錐曲線者，一名割錐，平切圓錐所出之曲線也. 斯代數曲線也. 咸為二元二次方程之解，曰. A,B,C三者不俱為零.
取一點曰焦點，一線曰準線，一正數曰離心率. 圓錐曲線之點與焦點之距，除以斯點與準線之距，必同乎離心率.
安寧天皇
安寧天皇，綏靖天皇太子也. 母五十鈴依媛命，事代主神少女也. 綏靖天皇二十五年，立為皇太子. 三十三年五月，綏靖崩. 七月，即位，為三世.
圓錐曲線
離心率大于一，得雙曲線. 方程之判別式為正，曰B^2-4AC>0.
安寧天皇
事紀
安寧天皇二年，遷都於片鹽，是謂浮孔宮.
圓錐曲線
離心率小于一，得橢圓. 方程之判別式為負，曰B^2-4AC<0.
安寧天皇
事紀
三年正月，立渟名底仲媛命為皇后 ，后生息石耳命及懿德天皇.
圓錐曲線
離心率同乎一，得拋物線. 方程之判別式為零，曰B^2-4AC=0.
安寧天皇
事紀
十一年正月，立皇子大日本彥耜友尊為皇太子.
圓錐曲線
圓者，心為焦點，離心率為零，準線之遠也無垠. 其方程也者，項一系數同乎項三，項二系數為零. A=C,B=0，斯是之谓也.
安寧天皇
事紀
三十八年十二月，不豫.
同月，崩. 年五十七.
鹵代烷
鹵代烷者，鹵素代烷烴之氫之所成. 鹵素，可為氟、氯、溴、碘之一. 屬官品.
丘
丘，軒於四野，而卑於山|山嶽者也.
鹵代烷
分類:烷烴
穆杜格州
穆杜格州，索馬里中部一州也，西鄰衣索比亞，東臨印度洋. 幅員方四萬六千一百二十六平方公里. 首府加勒卡約.
丘
辨名
又云山丘、小山. 分類:地形
橢圓
[[File:Ellipse-param.svg|thumb|各橢圓之參數： a：半長軸
b：半短軸
c：焦距
p：半正焦弦]]
橢圓者，長圓也，圓錐曲線之一. 繞心一周，與兩焦點之距，其和咸同.
周上二點相接，且貫心者，曰徑. 最長徑曰長軸，最短徑曰短軸，兩軸互垂. 有焦點一雙，各在一軸之上. 心者據焦點之中，亦據凡徑之中. 心焦之距所謂焦距也.
長軸兩端二極也，短軸兩端二共極也.
繞心一周，與兩焦點之距，其和實長軸之距也. 證：置一點於橢圓之極，緣橢圓之左右對稱，其於一焦之距為半長軸與焦距之距和，於另一焦之距乃半長軸與焦距之距差，二者相加得長軸之距.
半短軸距與焦距之平方和乃半長軸距之平方. 證：置一點於橢圓之共極，建二直角三角，其勾為半短軸也，其股為距也，以角邊角定理（見全等）得其全等三角也，故其弦之距同也. 緣點與兩焦點之距，其和實長軸之距也，弦之距乃半長軸，復據勾股定理得之.
求其方，半長軸乘半短軸，再乘圓周率.
性
光始於一焦點，反射于周，必至同軸之焦點也.
夫天體之行也，軌橢圓耳. 初以為圓，迨大賢開普勒出，方正之.
橢圓標準方程
焦點位於橫軸（x軸）之橢圓：，其中：a者，橢圓之長半軸也；b者，橢圓之短半軸也.
焦點位於緃軸（y軸）之橢圓：，其中：a者，橢圓之長半軸也；b者，橢圓之短半軸也.
橢圓參數方程
焦點位於橫軸（x軸）之橢圓：，其中：a者，橢圓之長半軸也；b者，橢圓之短半軸也.
焦點位於緃軸（y軸）之橢圓：，其中：a者，橢圓之長半軸也；b者，橢圓之短半軸也.
劉毅仲雄
劉毅字仲雄，晉東萊掖人. 漢陽城景王章之後. 父喈，丞相屬. 毅少厲清節，好臧否人物，僑居平陽，太守杜恕請為功曹，人為之語曰：「但聞劉功曹，不聞杜府君. 」
魏末，本郡察孝廉，辟司隸都官從事，同郡王基薦毅於公府，司馬昭辟為相國掾，辭疾，不就. 時人謂毅忠於魏氏，而昭怒其顧望，將加重辟. 毅懼，應命，轉主簿. 武帝受禪，為尚書郎，遷散騎常侍、國子祭酒. 帝以毅忠蹇正直，使掌諫官. 咸寧初，轉司隸校尉. 司部守令望風投印綬者甚眾，皇太子朝，鼓吹將入東掖門，毅奏劾之.
在職六年，遷尚書左僕射. 以魏立九品，權時之制，未見得人，而有八損，乃上疏罷中正，除九品，優詔答之. 毅夙夜在公，言議切直，無所曲撓. 嘗散齋而疾，其妻省之，毅便奏加妻罪. 妻子有過，立加杖捶，然以峭直，故不至公輔. 太康六年卒，二子：暾、總.
努加爾州
努加爾州，索馬里北部一州也，西鄰衣索比亞，東臨印度洋. 幅員方二萬六千一百八十公里. 首府加羅韋.
天氣之子
縮圖|冰川神社高圓寺 縮圖|御臺場海濱公園 《天氣之子》者，日本動畫電影也，動畫家新海誠編劇、執導. 二〇一九年七月十九日始映於日本. 是電影也，新海誠之首作於令和年間者，前距《君名》三年. 獲提名第九十二屆奧斯卡最佳國際影片獎.
始末
右|縮圖|作中殘館代代木會館（二〇一九年八月毀 ），天臺實無神社. 令和三年夏，神津島之高一生名森嶋帆高者，呼「吾欲循光趨進」而亡東京. 資斧困竭，而以其秂少故，不得謀食，直執筆邪文而以生.
「長安居大不易」，未之遇也. 帆高初窮，困於麥當勞，見食於人. 而後又邂逅之者，天野陽菜也. 陽菜性朗毅，而能御氣. 祝於殘館頂之鳥居，而天驟晴.
二人同依，而乏衣食，將何以也？
周邊
右|縮圖|聯動企劃，JR新宿驛南口（天氣之子）
原聲帶專輯
拉德溫普斯作，售於電影映日.
小說
新海誠撰，售於電影映前一日.
漫畫
窪田航作畫. 《月刊午後》令和元年九月號始載.
日本
首週即以十六億四千三百八十万萬日圓居票房之冠. 適三十四天，過百億日圓. 十月卄七日止，票房且一百三十八點二億日圓.
臺灣
首日票房新臺幣破千萬元；首週四天票房達新臺幣五千四百靈五萬元 ；二〇一九年九月卄二日，上映十一日全臺票房破億；次週票房纍至新臺幣一億元；第三週票房至一點二九億元 ；第四週票房至一點四五億元 ；止十一月十七日，達一點六四億元.
馬來西亞
上映十一日，得令吉二百零一萬，廿三日票房達二百五十萬. 而《君名》止一百萬令吉.
香港
上映十一日，票房得一千一百六十八萬港元，以二萬港元之差敗《狂野時速：雙雄聯盟》，而彼方聯冠.
中國大陸
上映首日，票房凡四千五百七十萬人民幣. 上映二日，票房破億. 三日，達一億五千四百萬. 八日，逾二億.
他典
分類:令和動畫 分類:令和影戲
百閣寺
百閣寺者，南泰之名寺也. 在宋卡府沙挺拍郡，西瀕宋卡湖.
傳說其時海盜頻仍，先黃缽師父居此，一日海盜十數人浮海至，幾斃于渴焉，師父乃施法，淨海水以飲. 海盜莫不感其恩德，遂盡去也.
今寺內有師父座像，臥佛像各一. 另有佛塔，上書壁畫若干，頗名世.
坡道
坡道，道路之屬，二端軒卑不一.
辨名
二端軒卑不一者，日言斜路. 而山陂設道，又云阪道、坂道. 分類:道路
箸
箸，亦曰筷，進食之器也. 多現乎亞洲，其質或金、或銀、或木、或竹、或象牙、或塑料，尤貴金銀象牙. 蓋古中國人之創之，然莫知何時也. 今中、日、韓、蒙古、緬甸、越南、泰國、新加坡諸國，咸有用之. 他邦之中國餐館，亦多有之.
禮儀
亞洲之地，箸代刀叉. 并以雙箸，右手握之. 倘用左手，則不雅矣. 不宜以箸指人，不宜觸碗發聲.
野史
筷，讀若快. 昔時好食之人，迫不及待，遂以棍棒夾食，故曰「筷」. 又傳「筷」乃粵漁者創，粵語「箸」「住」同音，而「住」即「停」也，不吉，故曰「筷」，為「快」之同音字也.
扇
扇者，扇風之物也. 或以消夏|暑，或以驅瘴. 扇之材，可取諸竹、烏木、檀香、象牙、玳瑁、絹、紙、金箔、羽毛、金屬.
簡史
上古稱扇曰：翣、箑. 《淮南子·卷二·淑真》：「冬日之不用翣者，非簡之也，清有餘於適也. 」《淮南子·卷七·精神》：「知冬日之箑、夏日之裘，無用於己，則萬物之變為塵埃矣. 」
晉崔豹·《古今注》載曰：「五明扇，舜所作也. 」又曰：「殷高宗有雉尾扇」. 彼時扇體大，或以「障風蔽日」，或為儀仗所用，非祛暑之物也.
陸機《羽扇賦》載曰：楚襄王大夫宋玉、唐勒侍以白鶴之羽為扇，為諸侯笑.
傾斜路
傾斜路，道路之屬，所以連軒卑二端者也.
多層倉庫，亦設此路. 倉庫有傾斜路者，謂之傾斜路倉庫.
分類:道路
劉毅剛中
劉毅字剛中，宋元祐初進士. 調吉水尉，再調豐城縣，政聲籍，甚知南豐縣，縣有稅官恣橫，陰養無賴，以為爪牙. 商旅阻不行，市民胥怨. 毅白於郡，稅官怒，因集惡少三十餘人，剋期劫甲仗庫，欲逞宿憤. 或泄其謀，毅遂密伏彎徒於利舍，至期，果大譟斬關而入，遇伏兵，皆驚愕，束手就擒，邑人大駭，毅即撫慰，然後列其事於郡，轉承議郎，知龍泉縣. 未赴而卒.
劉毅希樂
劉毅字希樂，晉彭城沛人也. 曾祖距，廣陵相. 叔父鎮，左光祿大夫.
毅少有大志，仕為州從事. 桓玄篡位，與劉裕等起義兵. 元既西走，毅等追及，戰於崢嶸洲. 毅乘風縱火，盡銳爭先，元大潰. 及元死，桓振、桓謙復聚眾毅. 皆討平之，以為都督豫州揚州之淮南歷陽廬江安豐五郡諸軍事、豫州刺史. 以匡復功，封南平郡開國公，何無忌為盧循所敗，賊軍乘勝而進. 朝議欲奉乘輿北就劉裕，會毅將率軍南征，裕遣毅從弟藩往止之. 毅大怒，以舟師二萬，與賊戰，敗降，為後將軍，江州都督，俄進為荊州刺史.
毅至江陵，乃輒取江州兵及豫州西府文武萬餘，留而不遣，又告疾困，請藩為副. 劉裕以毅貳於己，乃奏之. 安帝自率眾討毅，毅眾散，自北門單騎而走，去江陵二十里而縊. 毅兄模奔於襄陽，魯宗之斬之.
林道
分類:道路
蒙古族
蒙古族，又名蒙古人，遊牧後人，凡千萬餘口，散居於蒙古國、中華人民共和國、俄羅斯.
分類:元書
輔音
特徵
輔音之理，細述如下：
兼查
分類:音聲學
李定國
李定國，字鴻遠，陝西延安人. 初從張獻忠為亂，與孫可望、劉文秀、艾能奇並為獻忠養子. 獻忠入四川，遣諸將分道屠殺，定國為撫南將軍. 順治三年，肅親王豪格率師入四自重慶而南，四年，破遵義，入貴川，獻忠死西充. 可望與定國等及白文選、馮雙禮率殘州. 可望令定國襲破臨安，屠其城，盡下迤東諸郡縣，定國等皆自號為王. 居年餘，可望用任僎議，自號為國主.
時能奇已前卒，定國、文秀故儕輩，不相下，而定國尤崛強. 六年春，可望密與文秀謀，藉演武聲定國罪，縛而杖之百. 已，復相抱哭，令取沙定洲自贖. 定國憾可望，念兄事久，未可遽發難，乃率所部攻定洲，定洲降，械以歸，剝皮死. 定國兵漸強. 可望知不可制，乃通使桂王，思得封爵，彈壓諸將. 桂王封可望公，尋進為王. 定國與文秀亦自侯進公. 八年，可望遣使迎桂王. 九年，劫遷安隆所. 會定南王孔有德師出河池向貴州，可望令定國與馮雙禮將八萬人自黎平出靖州，別遣馬進忠自鎮遠出沅州，兩軍會武岡，圖桂林. 文秀亦出兵規取成都. 可望言于桂王，進定國西寧王、文秀南康王.
定國自靖州進陷沅州，再進，陷寶慶，遂破武岡，與雙禮兵合. 有德引師還桂林. 定國使張勝、郭有銘為前鋒，趨嚴關，而令雙禮與高文貴、靳統武繼其後. 有德遣兵逆戰驛湖，敗績，陷全州. 定國與王之邦、劉之講、吳子聖、廖魚、卜寧率所部自西延大埠疾馳鄉桂林，勝、有銘已破嚴關. 有德率師出戰，定國軍中象陣略退，斬馭象者以徇，所部戰甚力，驅象突陣，有德敗績，退保桂林. 定國晝夜環攻，城陷，有德自殺. 定國分兵徇廣西諸郡縣，梧州、柳州皆下，又遣白文選攻陷辰州. 大將軍敬謹親王尼堪率師南征，次湘潭. 馬進忠引退，師從之，次衡州. 定國赴援，兩軍同時至，戰衡州城下，定國敗走. 敬謹親王自率精騎追之，遇伏，沒於陣. 定國收兵屯武岡.
定國轉戰廣西、湖廣，下數十城，兵屢勝，可望益嫉之，次沅州，召定國計事，將以衡州敗為定國罪而殺之. 定國察其意，辭不赴. 十年，率進忠等犯永州. 大將軍、貝勒屯齊率師自衡州赴之，未至，定國度龍虎關復入廣西，次柳州. 可望會雙禮追定國，自靖州進次寶慶. 貝勒屯齊遣兵自永州要擊，可望敗走，還貴陽. 定國自柳州道懷集，攻肇慶. 師自廣州赴援，戰四會河口，定國兵敗，移軍破長樂，行略高、雷、廉三府，悉屬於定國.
桂王在安隆，馬吉翔為政，遙奉可望指. 可望謀自帝甚急，王懼，與大學士吳貞毓謀，定國感泣，議奉迎，青陽密使報王. 王復遣周官鑄「屏翰親?，密遣林青陽敕定國統兵入臣」金印賜之，定國拜受命. 十一年，事為吉翔聞，啟可望，可望怒，遣其將鄭國按治，殺貞毓、青陽及諸與謀者凡十八人，獨官走免. 定國發兵陷高明，進圍新城. 平南王尚可喜、靖南王耿繼茂赴援，次三水，將軍珠瑪喇以師會，戰於珊洲，定國兵敗，退保新會. 師進擊之，定國敗走. 十二年，師進次興業，再進次潢州江上. 定國戰屢敗，乃道賓州走南寧. 可喜等撫定高、雷、廉三府及廣西橫州. 十三年，師進攻南寧，定國戰復敗，將道安隆入雲南. 可望詗知之，遣白文選移桂王貴陽. 文選心不直可望，因密告王曰：「姑遲行，候西府. 入雲南. 文秀自四川還軍，可望令與諸將?」西府謂定國也. 定國至，文選與共奉王自安南王尚禮、王自奇守雲南，亦不直可望，遂與沐天波迓王入居可望廨，進定國晉王，並封文秀、文選皆王，尚禮等公. 令文選還貴陽喻意，可望奪文選兵，置之軍中. 定國令靳統武收吉翔，將殺之，吉翔哀統武為言于定國，召入謁，叩頭，諂定國，定國薦于王，使入閣，復用事.
十四年，可望舉兵反攻定國，起文選為將，留雙禮守貴陽. 定國與文秀率師禦之，遇於三岔河. 兩軍夾河而陣，文選棄其軍奔定國，可望遣張勝、馬寶自尋甸間道襲雲南，而自將當定國，戰方合，其將馬維興先奔，兵盡潰，可望走還貴陽. 定國遣文秀追可望，引軍還雲南，遇勝於渾水塘，獲而殺之，寶降定國. 可望至貴陽，雙禮言追兵且至，可望乃詣經略洪承疇降. 雙禮盡取其子女玉帛，從文秀歸雲南，桂王進雙禮王、維興等公.
十五年，大將軍羅讬自湖南，吳三桂自四川，將軍卓布泰自廣西，三道入貴州. 文秀病卒. 定國使劉正國、楊武守三坡、紅關諸隘，禦三桂，馬進忠守貴州. 會王自奇、關有才貳于定國，據永昌舉兵，定國自將擊之. 羅讬師自鎮遠入，定國不及援，卓布泰亦盡下南丹、那地、獨山諸州，兩軍會貴陽，進忠遁去. 三桂師後入，至三坡，正國拒戰，大敗，自水西奔還雲南. 師次開州，武迎戰倒流水，亦敗，遂取遵義. 王拜定國招討大元帥，賜黃鉞，?謀禦敵. 三桂亦入貴陽，大將軍信郡王多尼至軍，會師平越，戒期入雲南. 定國與雙禮扼公背，圖復貴州，文選守七星關. 三桂師自遵義趨天生橋，出水西，克烏撒，文選棄關走霑益. 卓布泰兵次盤江，自下流宵濟，遂入安隆，定國將吳子聖拒戰，敗走. 定國以全軍據雙河口，卓布泰師進破象陣，迭戰羅炎、涼水井，定國兵潰，妻子俱散失，諸將竄走不相顧. 定國收兵還雲南，奉桂王走永昌.
十六年春，師自普安入雲南會城. 定國使靳統武護桂王走騰越，文選自霑益追及定國，定國使斷後，屯玉龍關. 師從之，文選戰而敗，自右甸走木邦，師遂克永昌，渡潞江，陟磨盤山. 定國使其將竇民望、高文貴、王璽為三伏以待. 師半度，以?發其伏，伏起力戰，自卯至午短兵接，死者如堵牆. 民望彈穿脅，猶持刀潰圍出，乃死. 璽亦死於陣. 定國坐山巔督戰，飛?墮其前，土坌起撲面，遂奔，退走騰越. 未至，馬吉翔以桂王走南甸. 統武還從定國，雙禮渡金沙江走建昌，其部將執以出降.
呂布
漢奮威將軍溫侯呂布字奉先，漢五原九原人也. 以弓馬驍武給并州刺史丁原. 靈帝崩，原受何進召，將兵詣洛陽. 會進敗，董卓誘布殺原而并其兵. 以為騎都尉，誓為父子. 稍遷至中郎將. 嘗小失卓意，手戟擲之. 由是怨卓. 又與卓傅婢情通，益不自安. 往見司徒王允，允使為內應. 刺殺卓. 以為奮威將軍，封溫侯.
元音
元音，又稱母音，語音之屬也. 元音之發，氣自肺始，逾聲門而出，勻震聲帶，復越口鼻，無有阻礙. 相應於輔音.
呂布
卓將李傕等還攻長安. 布敗奔袁術，復投袁紹，已乃歸張楊. 道經陳留，太守張邈相待甚厚，陳宮說邈迎布為兗州牧，據濮陽，曹操破布於鉅野，布東奔劉備. 時劉備領徐州，居下邳，與袁術相拒. 術欲引布擊備，乃與布書令，勒兵襲下邳，備饑困，請降於布. 布遣屯小沛. 術懼布為己害，為子求婚，布許之. 沛相陳珪恐術報布成姻，為難未已. 於是說布絕婚，而就曹操，術怒攻布，布大破之.
元音
分類:音聲學
呂布
建安二年，布復從袁術. 操自將擊布，壅沂、泗以灌城. 其將侯成率眾降. 布登白門樓. 兵圍之急，乃下降. 操縊殺之.
外設
於各電玩之中，則為武力擔當，其能無敵，其威難當，以日本光榮三國志及真三國無雙為顯例.
據
分類:漢列傳
魏孝文帝
魏孝文帝，名宏，後改姓元，北魏獻文帝長子也.
孝文性至孝，善射，好為文. 即位之後，祖母馮太后攝政. 大興文治，均民田，制戶籍，修明堂辟雍靈臺，舉養老籍田之制. 憎國俗之陋，遷都洛陽，冀變舊風，禁胡服胡語. 在位二十九年崩，傳位子恪，謚號孝文，廟號高祖. 年號延興、承明、太和.
疏導通運
分類:郵傳
三酸兩鹼
三酸兩鹼，其三酸者，謂硫酸、鹽酸、硝酸也；其兩鹼者，謂火鹼、純鹼也. 凡世之化合物，其性有酸有鹼，而此五者流行於世，百工所匠多仰之以成，是以人推重之，合稱三酸兩鹼也.
大田廣域市
大田廣域市（韓國語︰대전광역시），簡曰大田，大韓民國之道也，位其中. 古又稱太田．
政區
大田廣域市有五區.
魏獻文帝
魏獻文帝，名弘，北魏文成帝長子也.
獻文初立，丞相乙渾反，馮太后密謀誅之. 遂臨朝聽政，皇興初帝親政，取宋之淮北四州及豫州、東徐州、兗州、青州之地. 在位六年，內禪於太子宏，自稱太上皇帝，又五年為馮太后鴆殺. 謚號獻文，廟號顯祖. 年號天安、皇興.
非典型肺炎
非典型肺炎，略曰非典，肺炎之不知所原者也. 戊寅年，七人染肺疾，異於常見之肺炎，故謂之非典型肺炎.
己亥年臘月，復有大疫始於武漢，乃至全球，亦非典型肺炎也.
董卓
漢相國斄鄉侯董卓字仲穎，漢隴西臨洮人. 初，為兵馬掾. 桓帝末，為并州刺史，河東太守.
中平元年，拜東中郎將，持節，擊張角軍敗，邊章、韓遂等大盛. 朝廷復拜卓破虜將軍. 章、遂進兵，卓與戰，大破之，封斄鄉侯. 五年，拜前將軍，靈帝崩，何進、袁紹謀誅閹宦，呼卓將兵入朝，未至而何進敗，中常侍段珪等劫少帝及陳留王夜走，卓聞少帝在北邙，因往奉迎，卓兵士大盛.
乃諷朝廷策，免司空劉弘而自代之，遂脅太后，策廢少帝. 立陳留王為帝，卓遷太尉，領前將軍事，更封郿侯，尋進為相國，卓諷朝廷，拜為太師，位在諸侯王上，王允與呂布謀誅卓，斬之，屍于市，卓素充肥，守屍吏然火置卓臍中，光明積日.
評
《後漢書》曰：董卓初以虓虎闞為情，因遭崩剝之勢，故得蹈藉彝倫，毁裂畿服. 夫以刳肝斫趾之性，則群生不足以厭其快，然猶折意縉紳，遲疑陵奪，尚有盜竊之道焉. 及殘寇乘之，倒山傾海，昆岡之火，自茲而焚，《版》、《蕩》之篇，于焉而极. 嗚呼，人之生也難矣！天地之不仁甚矣！贊曰：百六有會，《過》、《剝》成災. 董卓滔天，干逆三才. 方夏崩沸，皇京煙埃. 無禮雖及，餘祲遂廣. 矢延王輅，后纏魏象. 區服傾回，人神波蕩.
路易十六
路易十六者，法國王也. 西元一七五四年八月三日生，西元一七九三年一月二十一日崩. 法王路易十五之孫，一七七四年繼位，法國大革命廢，一七九三年崩于斷頭臺，年三十八. 分類:波旁本紀
席德
羅德里戈·迪亞斯·德·維瓦爾，卡斯蒂利亞比瓦爾人也，世為貴族，一零四零年生.
善戰，摩爾人稱之席德，意曰領袖. 卡斯蒂利亞王阿方索六世以其有功，以族妹希梅娜妻之.
一零八零年，席德私戰托萊多，王不悅，逐之. 席德遂領親族部曲投薩拉戈薩之摩爾人，為其王之衛士，復去其國. 其為人也，善戰之外，慷慨寬宏，伊比利亞之勇士多從之. 後席德復戰於摩爾人，連戰皆勝.
一零九四年，席德陷瓦倫西亞，王之. 五年薨，歸葬故國. 西班牙人以其善戰，尊為英雄.
今馬德里之西班牙王家兵器博物館藏其劍.
分類:卡斯蒂利亞列傳
哈布斯堡氏
哈布斯堡氏，歐洲貴族也. 出施瓦本之阿爾高，在今瑞士阿爾高州界. 一零二零年，其祖建鷹之城，因以為氏，世為哈布斯堡伯. 以後繁衍日廣，其勢達日耳曼之南.
一二七三年，伯爵魯道夫舉為德意志王. 後伐波希米亞王國，一二七八年，得奧地利及施蒂利亞，其族自是日強. 一二九一年魯道夫王薨，子阿爾布雷希特不得襲號，復為奧地利公. 一二九八年復為德王，且得教宗命為羅馬人之王. 王薨，復失其位. 其後專營奧地利，分省而治. 繼而二公並立，一三七六年，阿爾布雷希特及利奧波德立約，阿爾布雷希特之後為內奧地利公，利奧波德之後為外奧地利公. 後一四九零年利奧波德之支絕，方得歸併.
一四二二年，內奧地利公阿爾布雷希特五世娶神聖羅馬皇帝西吉斯蒙德獨女伊莉莎白，為西吉斯蒙德之儲君. 後阿爾布雷希特繼為德意志王、匈牙利王、波希米亞王、羅馬人之王. 其嗣君腓特烈三世起，哈布斯堡氏專為神聖羅馬皇帝，至於傾覆.
查理日暮，二分領地而讓位，遺命分家，不得相嗣. 哈布斯堡氏遂分為奧地利哈布斯堡氏及西班牙哈布斯堡氏. 然二者相繼絕嗣，遺女瑪麗婭·特蕾莎嫁弗朗茨·史蒂芬，創哈布斯堡─洛林氏，至今仍存.
分類:哈布斯堡
深圳市
深圳市，別號鵬城，廣東省轄副省級市、經濟特區. 向傳鵬之徙于南溟者，後明築大鵬守禦千戶所城於茲，蓋號「鵬城」. 居珠江東畔，南承香港，北接莞、惠，西臨伶仃碧波，東觀南海怒濤. 古同港屬寶安縣也，邊陲南疆. 自英人竊港，深圳河血肉絕斷；及改革開放，蓮花山乾坤日新. 廣廈萬間田疇起，俯仰之間，鄉野陳跡. 變易之疾前所未有，時人稱之「深圳速度」. 迄今地狹人稠，四方輻輳，鐘靈毓秀，繁庶昌榮，位中土大邑四甲，亦登寰宇甲城之列. 官府劃為先範，期擎大灣區之進也.
地理
五嶺之陽，粵江之左，廣百六十里，袤二十餘里，方近二千公里. 境佈層巒，山川相繆，林木蒼鬱. 其東諸峰，傲立海天，蜿蜒險峻，有梧桐山高三百丈，雲靄明滅，盡瞰全城. 市區丘窪相間，鮮有平地，鄧公像之所立蓮花山者，蓋其一也. 西則豁然，地平土沃，向桑田儼然，物阜漁豐，珠江入海衝積之餽也. 南海東西環抱，諸灣棋布. 其西大鏟灣、深圳灣緣伶仃洋，水波安瀾；東大鵬灣、大亞灣面外海，鱷浪濤濤.
沿革
甌、駱舊地，百越故國. 秦平嶺南，始納中土，為南海郡所轄. 盛產鹽，漢置官以治. 晉設東官郡，郡治南頭，肇寶安縣之始. 隋唐多改建制，嘗入東莞縣，因其門戶之重，設屯門軍鎮於南頭. 厓山既敗，宋帝昺投海，遺骸漂流赤灣，葬南山，今存其陵. 明設南頭、大鵬二衛所，防務粵海，「鵬城」之源也. 後葡人進犯，戰南頭，史稱「屯門海戰」. 紅夷、倭寇稍平，立新安縣，取意「革新鼎安，轉危為安」. 清初遷界禁海，流民失所，田畝棄置，境幾荒廢，後復界.
及英人兵戎開關，清廷屢敗，割地求和，港、九盡喪，新界為佔. 英人北蠶，遂成今界，自是新安山河半失. 辛亥前夕，廣九通車，設驛深圳墟. 商賈雲集，往來熙攘，繁華初現，名漸遠播. 民國伊始，避重名而改其故稱寶安. 後值抗戰，三度為倭寇所陷，廬舍為圩，縣治北遷東莞. 共和國建政，鐵幕帷落，封境鎖邊. 深圳墟以其地勢之便，交通省港，遂成縣治. 後國罹數劫，黎民塗炭，然時香港日興，貨殖富庶，一河天壤. 民潮南走渡邊，其勢難遏，終年不絕，葬身山海者數以萬計，史稱「大逃港」.
建市
改革開放既定，寶安撤縣設市，更名深圳，闢臨港一隅為經濟特區. 其境施新政以圖投資，建市場以促貨殖，創大陸之先，商賈多為所動而紛至. 一時土木大興，樓宇遍地，民生蓬勃，發展猛進，與日俱新. 擢副省級市，商貿稍盛，大觀漸成. 鄧小平首巡，稱善「深圳速度」，大嘉其道，因而引薦舉國. 後率行地賃，肇國土使用制改之序，土地拍賣、商業保險、證交所次啟. 然變革疾迅，海內震驚，時人甚議之. 適逢學潮撼體，東歐劇變，滿城風雨，國策有易轍之跡. 時鄧雖退要職，力排眾議，南巡諸省，重申改革不渝. 由是則拯資本之市於繈褓，擎開放之勢於停滯. 後市域皆納特區，二線關為所取締，轄境鄉村無覓. 嘗主廿六屆大運會. 廣東自貿區起於前海. 新世以降，聚才四方，其戶近百倍於先，財賦更萬倍. 歲前經濟總量過省港，科創繁榮，金融鼎盛，文創亦出于世，劃為社會主義之先範，謂之大灣區引擎也.
政區
深圳市北界襲寶安舊制，唯龍崗、坪山清時屬歸善縣. 循《拓港界約》，南以后海灣、深圳河、大鵬灣界香港. 內轄九區，為：福田、羅湖、南山、鹽田、寶安、龍崗、龍華、光明、坪山，其前四者乃原特區境也，外與汕尾共領深汕. 市治福田.
魏文成帝
魏文成帝，名濬，北魏太武帝之孫，景穆帝長子也.
初宦官宗愛弒逆，立南安王余，復殺之. 源賀、劉尼共迎立帝，時太武用兵日久國內虛耗，帝與民休息，養威布德. 在位十四年，傳位於太子弘. 謚號文成，廟號高宗. 年號興安、興光、太安、和平.
小篆
小篆者，秦始皇丞相李斯所作也. 增損大篆，異同籀文，謂之小篆. 亦曰秦篆. 始皇二十六年，始并六國. 斯時為廷尉，乃奏罷不合秦文者. 於是天下行之畫，如鐵石字，若飛動作，楷隸之祖，為不易之法. 其銘題鍾鼎及作符印，至今用焉. 則《離》之六二︰「黃離元吉，得中道也. 」斯雖草創，遂造其極矣.
蔡邕小篆，讚龜文斜列櫛，比龍鱗隤，若黍稷之垂. 穎蘊若蟲蛇之棼縕，若絕若連，似水露緣，絲凝垂下. 端遠而望之，象鴻鵠群遊，絡繹遷延. 研桑不能數其詰，曲離婁不能睹其隙. 間般垂揖，讓而辭巧，籀誦拱手，而韜翰摛華艷於紈素，為六藝之範先，李斯即小篆之祖也.
小篆之後又別為八，曰鼎小篆，曰薤葉篆，曰垂露篆，曰懸針篆，曰纓絡篆，曰柳葉篆，曰翦刀篆，曰外國書，此皆小篆之異體也.
《贊》曰︰「李君創法，神慮精微，鐵為肢體，虯作驂騑. 江海淼漫，山嶽巍巍，風長萬里，鸞鳳于飛. 」
明日方舟
明日方舟者，上海鷹角網絡科技有限公司所創之智能手機端電子遊戲也. 其公測始於己亥仲夏初一，明年正月十六，發英日韓三語服務器，悠星代理之. 初，中國首發未逾月，家喻戶曉，游民浩繁，流水以億論，蓋其雖屬經典之塔防而能有所創新，且其内容充厚而映射宇内.
孫可望
孫可望，陝西延長人. 從張獻忠為賊，與李定國、劉文秀、艾能奇並為獻忠養子. 獻忠據四川，使分將其眾，可望號平東將軍. 順治三年，肅親王豪格師定四川，獻忠敗死. 可望與定國等率殘眾南竄，道重慶、綦江、遵義入貴陽. 阿迷土司沙定洲亂雲南，可望率眾兼程赴之. 定洲方攻楚雄，迎戰大敗，走歸阿迷. 可望入雲南會城，遣定國徇迤東，而與文秀率兵西出，得副使楊畏知，相誓扶明室，與俱至楚雄，略迤西諸府. 定國亦定迤東諸府. 可望遂盡有雲南，自號平東王，以乾支紀年，鑄錢曰「興朝通寶」. 時能奇已前死，可望並將其眾. 定國、文秀故等夷，不為可望下. 可望假事杖定國，欲以威眾，隙益深.
明日方舟
簡述
有一世，謂曰泰拉；有一石，謂曰源石；有一事，謂曰天災. 泰拉者，衆生百態；源石者，一物兩面；天災者，見證奇跡. 先民生於泰拉，成於泰拉，以源石為源，筑器施法，皆爲精妙. 然源石者能成民，亦能毀民. 先民但久遇源石，或操之，或觸之，亦或生啖之，皆患，身心俱損，是乃礦石病. 感染者以其若死則感染旁人而為人所惡. 汝，殘存之神民，為阿米婭喚醒，唯姓名尚未遺忘，然實為羅德島權勢，民皆稱博士. 汝心懷慈悲，慾天下感染者不受非分之苦. 然則感染者有奮起而自衛之師，曰整合運動，以嘗見欺反欺乎健民. 羅德島惡其暴，與之決裂.
孫可望
明桂王在肇慶，乃遣畏知奉表乞王封，桂王封可望景國公，賜名朝宗. 使以敕印往，而桂王諸將爭欲得可望為強援. 堵胤錫駐梧州，承製改封平遼王；陳邦傅守泗城，又矯命封秦王；可望乃不受景國公命. 會我師克韶州，桂王走梧州. 可望復遣使請封，議封澂江王. 使者謂非秦不敢復命，大學士嚴起恆持不可，議中寢. 可望襲貴陽，復遣文秀攻嘉定，入四川. 我師定兩廣，桂王至南寧，乃遣使封可望冀王，可望猶不受，復使畏知詣桂王，而遣其將賀九儀等以五千人先驅，取起恆及諸臣阻秦封者盡殺之. 桂王乃真封可望秦王，而留畏知授大學士. 可望聞之怒，召至貴陽面數之，畏知以冠擊可望，亦被殺.
桂王遣大學士文安之督師四川，將以招川中諸鎮. 可望遣兵伺於都勻，邀止之. 可望將移桂王自近，挾以作威. 桂王奔廣南，可望遣兵迎入安隆所，改為安龍府，歲供銀八千、米百石，窮迫不可堪；而馬吉祥、龐天壽輩方欲戴可望行禪讓，可望遂自設內閣六部等官，立太廟，定朝儀，改印文為八疊. 桂王益憂懼.
初，定國自廣西入湖廣，兵益強，不復禀可望約束. 會定國敗於衡州，使召詣沅州議事，將以為罪而殺之；定國辭不赴，又自柳州攻肇慶，下高、廉、雷諸府. 至是，桂王聞定國兵強，密詔使入衛. 可望聞，使執大學士吳貞毓等，凡預謀者盡殺之. 議移桂王貴陽，使其將白文選督行期. 文選心不直可望，以情輸桂王，緩其行. 俟定國至，奉桂王自安南衛走雲南. 時文秀守雲南，亦怨可望，迎桂王入雲南會城. 可望舉兵反桂王，以雙禮留守，令文選統諸軍前行. 定國、文秀率師御之，次三岔河，夾水而軍. 文選輕騎奔定國. 可望遣其將張勝、馬寶等自尋甸間道襲雲南，而自率勁卒擊定國等. 戰方合，其將馬惟興先奔，遂大潰，定國遣文秀等追之.
明日方舟
源石技藝
源石技藝者，發源石之能以變物之術也，俗曰術. 術之發，其能既在源石，其形式强度效果等則在人之質與學.
天災
天災者，災也. 風雪雷電，河決石墜，皆為天災. 其頻不可限，其法不可知. 凡降天災，必生源石，亦有云，天災者源石之媒也.
孫可望
可望至貴陽，雙禮紿言追兵且至. 可望知事去，將詣經略洪承疇請降，遣使先納款. 文秀等遣將楊武追之，及於沙子嶺. 承疇援兵至，乃得脫，將妻子詣長沙降，時順治十四年十月也. 詔封義王，慰諭之. 尋遣學士麻勒吉等齎敕印冊封. 十五年，詣京師，命簡親王濟度等郊迎. 入覲，宴中和殿，賜白金萬，官其部將陳杰，劉天瑞等百餘人，命隸漢軍正白旗. 可望請從討雲南自效，下王大臣議，寢其奏. 十七年，疏辭封爵，复慰諭之. 尋卒，諡恪順.